“சிறையில் துன்புறுத்தப்படுகிறார் நளினி!” பதறும் வழக்கறிஞர்

உலகில் இத்தனை வருடங்களாக ஒரு குற்றவழக்கு பயணித்திருக்குமா எனத்தெரியவில்லை. வழக்கு ஓர் முடிவுக்கு வருமா வராதா என இன்னமும் பட்டிமன்றம் நடக்கின்றது படித்தவர்கள் மத்தியில். அத்தனை சட்டச்சிக்கல்கள். அவ்வப்போது வழக்கு தொடர்பாக வெளிவரும் அதிர்ச்சி சம்ப வங்கள் வேறு இதில் கிளைக்கதை. இப்படி 30 ஆண்டுகளை நெருங்கிக்கொண்டிருக்கிறது ராஜிவ் காந்தி கொலைவழக்கு. குற்றவாளிகள் எனக் கூறப்பட்டவர்களில் முருகன், சாந்தன், பேரறி வாளன் மூவரும் வேலுார் மத்திய சிறையிலும் நளினி பெண்கள் சிறையிலும் அடைக்கப்பட்டுள்ளனர். இவர்களுக்குத் தண்டிக்கப்பட்ட குற்றவாளி களுக்கான அடிப்படை உரிமைகள் அத்தனையும் மறுக்கப்படுவதாக சமூக அமைப்புகள் போராடி வருகின்றன. இதுவரை பின்பற்றப்பட்டுவந்த ஆயுள் தண் டனைக்கான வழக்கமான காலகட்டத்தையும் தாண்டி அவர்கள் சிறையிலடைக்கப்பட்டிருப்பதும் சட்ட வல்லுநர்களிடையே ஆயுள் தண்டனையின் சட்ட வரையரை குறித்த வாதப்பிரதிவாதங்களை ஏற்படுத்தியிருக்கிறது. இந்நிலையில், குற்றவாளிகளில் ஒருவரான நளினி, தன்னைச் சிறையில் மனரீதியாகவும் உடல்ரீதியாகவும் தான் துன்புறுத்தப்படுவதாகக் கூறி கடந்த 13 ஆம் தேதி முதல் வேலுார் பெண்கள் சிறையில் உண்ணாவிரதம் இருந்துவருகிறார். தன்னை புழல் சிறைக்கு மாற்றும்படி சிறைத்துறைக்குக் கோரிக்கை வைத்திருக்கும் அவர், அதை நிறைவேற்றும் வரை தான் உண்ணாவிரதத்தைத் தொடரப்போவதாகவும் அறிவித்திருக்கிறார். இன்றுடன் 7-வது நாளைத் தொடுகிறது அவரது உண்ணாவிரதம். இதனிடையே கடந்த 16 ஆம் தேதி நளினியை சிறையில் சந்தித்துவிட்டு திரும்பியிருக்கிறார் அவரது வழக்கறிஞர் புகழேந்தி. அவர் இப்படி கூறுகிறார். “மகள் திருமணத்துக்கும் சிறை மாற்றும் கோரிக்கைக்கும் சம்பந்தமில்லை. நளினி கிட்டதட்ட 25 ஆண்டுகளுக்கு மேலாக பெண்கள் சிறையில் அடை பட்டிருக்கிறார். இதுவரை அவருக்குப் பெரிய அளவிலான தொல்லைகள் இருந்ததில்லை. இப்போது உள்ள கண்காணிப்பாளர் ராஜேஸ்வரிதான் நளினி தன்னை வேறு சிறைக்கு மாற்றக்கோரக் காரணம். நீண்ட கால சிறைவாசி என்பதால் நளினிக்கு சிறைவிதிகள் மற்றும் சிறைவாசிக்கான உரிமைகள் அனைத்தும் தெரியும். இதனால் சிறைவாசிகளில் யாருக்கு எது நடந்தாலும் அதை எதிர்த்துக் கேட்பது அவரது வழக்கம். இது ராஜேஸ்வரிக்கு உறுத்தலாக இருக்கவே அவர் நளி னியைக் கடந்த சில மாதங்களாக மனரீதியாகவும் உடல்ரீதியாகவும் துன்புறுத்திவருகிறார். சமீபகாலமாக அவரது துன்புறுத்தல் எல்லை மீறிப் போன நிலையில்தான் தன்னை வேறு சிறைக்கு மாற்ற சிறைத்துறைக்கு மனு செய்தார். ஆனால், அதன் மீது எந்த நடவடிக்கையும் எடுக்கவில்லை. அதேசமயம் தனக்கு எதிராக மனு செய்த ஆத்திரத்தில் ராஜேஸ்வரி சில நாள்களாக நளினி மீது கோபத்தை வெளிப்படுத்த ஆரம்பித்தார். பொதுவாகவே கண்காணிப்பாளர் ராஜேஸ்வரி சிறைக்கைதிகளிடம் முரட்டுத்தனமாகவே நடந்துகொள்வார். அவரைக் கண்டாலே கைதிகள் அலறு கிறார்கள். நேரிடையாக அவர் எதிலும் தலையிடமாட்டார். கையாட்கள் போல எப்போதும் அவருடன் இருக்கும் 4 வார்டர்களும் சில சிறைவாசிகளும் தான் அவர் சொல்படி சிறைவாசிகளுக்குத் தொல்லை தருவார்கள். உடல் பிரச்னையால் சமீபத்தில் தகுதியின்மை செய்யப்பட்டு ராஜேஸ்வரியின் பதவி உயர்வு தடைபட்டுவிட்டதாக சொல்லப்படுகிறது. இந்த ஆத்திரத்தில் அவரது செயல்கள் எல்லைமீறிவீட்டதாகச் சொல்கிறார்கள். மற்ற சிறைக்கைதிகள் வேறு வழியின்றி இதை சகித்துக்கொண்டாலும், சிறைவிதிகளை நன்கறிந்த நளினியால் அப்படி சகித்துக்கொள்ள முடியவில்லை. எதற்கும் பயப்படாமல் ராஜேஸ்வரியின் தவறுகளைத் தட்டிக்கேட்பார். இதன் எதிரொலியாக மேற்சொன்ன வார்டர்கள் மற்றும் சிறைவாசிகள் அவரை அவதூறாகப் பேசுவது, ஆத்திரம் உண்டாக்கும் அளவு யாரையோ பேசுவது போல் அவரைப்பேசுவது, அவருக்கான எந்த விஷயத்தையும் தாமதமாக வழங்குவது எனத் தொடர்ந்து தொல்லை தந்து வருகிறார்கள். நளினியின் உத வும் குணத்தால் பெண் சிறைவாசிகள் சிலர் அவருக்கு சிற்சில உதவிகளைச் செய்வார்கள். அவர்களையும் மன உளைச்சலுக்கு ஆளாகும் அளவு கொடுமைப்படுத்தி நளினியை அவர்களிடமிருந்து தனிமைப்படுத்தி வைத்திருக்கிறார் ராஜேஸ்வரி. இதனால் நளினி கடந்த சில நாள்களாகவே தீவிர மனஉளைச்சலில் இருந்தார். இனி பொறுத்துக்கொள்ளமுடியாது என்ற நிலை உருவானபின்னர்தான் தன்னை வேறு சிறைக்கு மாற்றக்கோரி உண்ணாவிரதம் இருந்துவருகிறார் அவர்.” என்றார் புகழேந்தி. சிறைத்துறை தரப்பில் உத்தரவாதம் ஏதும் அளித்துள்ளார்களா எனக் கேட்டோம். “ ஏ.டி.ஜி.பி சைலேந்திரபாபு, டி.ஐ.ஜி பாஸ்கர் மற்றும் சில உளவுப்பிரிவு அதிகாரிகள் இதுகுறித்து பேச்சுவார்த்தை நடத்தியுள்ளனர். ஆனால், உண்ணாவிரதம் 7 நாள்களைக் கடந்தும் இதுவரை எந்த உத்தரவாதமும் அளிக்க வில்லை. அதேசமயம் தனது கோரிக்கைக்காக நளினி நீதிமன்றம் செல்லப்போவதில்லை; என்ன ஆனாலும் சரி, உண்ணாவிரதத்தைக் கைவிடு வதில்லை என்பதில் உறுதியாக இருக்கிறார். அரசு நியாயமான தனது கோரிக்கையை நிறைவேற்றும் என்ற நம்பிக்கையில் உள்ளார் அவர். ” என்ற வழக் கறிஞர் புகழேந்தி, தொடர்ந்து பேசினார். “நளினியின் மகள் திருமணம் விரைவில் நடக்கவுள்ளது. அதனால் நீண்ட விடுப்பு கேட்டு விண்ணப்பிக்க இருக்கிறோம். ராஜிவ் வழக்கில் நளினி உள் ளிட்டவர்களுக்காக சட்டமன்றத்தில் சாதகமான தீர்மானத்தை இயற்றியது தமிழக அரசு. பிரிவு 435 ன் கீழ் தமிழக அரசுக்கு இந்த உரிமை உள்ளதா இல்லையா என்பது குறித்த வழக்கு உச்சநீதிமன்றத்தில் கடந்த 2 ஆண்டுகளாக நடந்துவருகிறது. 20 ஆண்டுகளுக்கும் மேலாக சிறையில் வசிக்கும் சிறைவாசிகளை அவர்கள் எத்தனை கொடூரக் குற்றம் புரிந்தவராக இருந்தாலும் அவரது குற்றத்தின் தன்மையைக் கணக்கில் கொள்ளாமல் மனிதநேயத்துடன் அவரை விடுவிக்கலாம்' என்ற ஓர் ஆணையை 1994 ஆம் ஆண்டு தமிழக அரசு பிறப்பித்தது. ஆனால், உச்சநீதிமன்றத்தில் நடந்துவரும் ராஜிவ் கொலைக்குற்றவாளிகளை விடுதலை செய்வது தொடர்பான மாநில அரசின் உரிமை குறித்த வழக்கு, இந்த ஆணையின் கீழ் நளினி வெளிவர முட்டுக்கட்டையாக உள்ளது. ஏற்கெனவே விடுதலை தொடர்பாக நளினி தொடுத்த வழக்கில் தீர்ப்பு கூறிய சென்னை உயர்நீதிமன்றம், 94 ஆம் ஆண்டின் அரசாணையைக் குறிப்பிட்டு 'வழக்கு முடிவுற்றால் நளினியின் விடுதலை குறித்து பரிசீலிக்கலாம்' எனக் கூறியுள்ளது. உச்சநீதிமன்ற வழக்கினால் மாநில அரசின் முன்விடுதலை திட்டத்தின்படி நளினி விடுதலையாவது ஏற்கெனவே 2 ஆண்டுகள் தாமதமாகிவிட்டன. இன்னும் எத்தனை ஆண்டுகள் வழக்கு நீடிக்கும் என்பதும் தெரியாது. ஆகவே அதன் அடிப்படையில் வழக்கு முடிவுற்று தீர்ப்பு வரும்வரை நளினிக்கு நீண்ட விடுப்பு வழங்கவேண்டும் எனக் கேட்கவுள்ளோம்” என்றார் வழக்கறிஞர் புகழேந்தி.


சடலங்கள் மீது சடலங்கள்!

கூலாய் வட்டாரத்தில் இந்துக்கள் சடலங்களை அடக்கம் செய்வதற்கு போதிய இடம் இல்லாமல் மிகவும் அவதிக்குள்ளாகி வருவதால் ஜொகூர் அரசாங்கம் இந்த வட்டாரத்தில் பத்து ஏக்கர் நிலத்தை வழங்க வேண்டும் என்று ஜொகூர் மாநில மக்கள் நீதி கட்சியின் இந்தியப்பிரிவின் தலைவரும், கூலாய் தொகுதியின் தலைவரு மான எஸ்.கோபாலகிருஷ்ணன்கேட்டுக் கொண்டார். கடந்த 80 ஆண்டுகளுக்கு முன், கூலாய் 23 ஆவது மைலில் வழங்கப்பட்ட 2 ஏக்கர் நிலத்தில் சடலங்களை அடக்கம் செய்வதற்கு கடந்த பல ஆண்டுகளாக இடப்பற்றாக்குறையை எதிர் நோக்கி வருவதாக அவர் தெரி வித்தார். இட பற்றாக்குறையால் இடுகாட்டு நிலத்தில் ஏற்கெனவே அடக்கம் செய்த சடலத்தின் மீது அடக்கம் செய்யும் துர்பாக்கிய நிலை ஏற்பட்டு வருவது மிகவும் வேதனை அளிப்பதாக அவர் கூறினார். ஆதலால் ஜொகூர் அரசு இதனை கருத்தில் கொண்டு இங்குள்ள இந்துக்களுக்கு கூலாய் மாவட்டத்தில் 10 ஏக்கர் நிலத்தை வழங்கும்படி அவர் கேட்டுக் கொண்டார். நேற்று முன்தினம் இங்கு நடைபெற்ற பக்காத்தான் ஹராப் பான் ஆண்டுக்கூட்டத்தின் போது அவர் இந்த கோரிக்கையை விடுத்தார்.மேலும் கூலாய் வட்டாரத்தில் இருக் கும் நான்கு தமிழ்ப்பள்ளிகளில் மாணவர்கள் விளையாடுவதற்கு திடலும் கிடையாது. இந்த நாட்டில் நமக்கு கிடைக்க வேண்டிய பல உரிமைகளை இழந்து, வாழ்வதற்கு நாம் என்ன ஏமாந்த சமு தாயமா என்று அவர் கேள்வி எழுப்பினார். ஒரே மலேசியா என்று அரசாங்கம் கோஷமிட்டுக் கொண்டு, இந்தி யர்களை இந்த நாட்டில் ஓரங்கட்டி வருவது மிகவும் வேதனை அளிப்பதாக எஸ்.கோபாலகிருஷ்ணன் கூறினார். இந்த கூட்டத்தில் குடியுரிமை, சிவப்பு அடையாளக்கார்டு, பிறப்புச் சான்றிதழ் போன்ற இந்தியர்கள் எதிர் நோக் கும் பிரச்சினைகள் முன்வைக்கப்பட்டன. வரும் பொதுத் தேர்தலில் ஒரு நாடாளுமன்றம் மூன்று சட்டமன்ற தொகுதிகளை எதிர்கட்சிகள் கைப்பற்றும் என்று அவர் கூறினார்.


மீண்டும் சென்சார் செய்யச் சொல்ல யாருக்கும் அதிகாரம் கிடையாது!' - விஷால் காட்டம்

வளியன்று வெளியான நடிகர் விஜய் நடித்த ‘மெர்சல்’ படம் அரசியல் வசனங்களால் பெரும் பரபரப்பை ஏற்படுத்தியுள்ளது. இந்தப் படத்தில் மருத்துவர்களின் செயல்பாடுகளைக் கடுமையாக விஜய் சாடியிருந்தார். மத்திய அரசின் பணமதிப்பு நீக்கம், ஜி.எஸ்.டி வரி, டிஜிட்டல் மயம் ஆகியவற்றின் பாதிப்பும் படத்தில் சுட்டிக்காட்டப்பட்டுள்ளன.

இதனடிப்படையில் 'மெர்சல்' திரைப்படத்தில் சில காட்சிகளை நீக்கக் கோரி பா.ஜ.க கண்டனம் தெரிவித்துள்ளது. இதுகுறித்து தமிழ் சினிமா பிரபலங்கள் பலரும் தங்களது கருத்துகளைப் பதிவு செய்து வருகின்றனர். பொது மக்களும் சமூக வலைதளங்களில் தங்களது எதிர்ப்புகளைத் தெரிவித்து வருகின்றனர். இந்நிலையில் விஷால் உள்பட நடிகர் சங்க நிர்வாகிகள் யாரும் இந்த பிரச்னையில் இதுவரை தலையிடவில்லை என்ற கருத்து நிலவியிருந்தது. ஆகையால், நடிகர் விஷால் மெர்சலுக்கான ஆதரவை சமூக வலைதளத்தில் தற்போது தெரிவித்துள்ளார்.

அவர் கூறியிருப்பதாவது, "மெர்சல் படம் மூலம் மக்களுக்கு சமூகக் கருத்துகளைச் சொன்ன நடிகர் விஜய், இயக்குநர் அட்லி, தயாரிப்பாளர் முரளி ஆகியோருக்கு நன்றியும் பாராட்டுகளும். மெர்சல் படத்தில் இடம்பெற்ற வசனங்களுக்கு பா.ஜ.க-வைச் சேர்ந்த தலைவர்கள் எதிர்ப்பு தெரிவிப்பதும் அந்த வசனங்களையும் காட்சிகளையும் நீக்கச் சொல்லி வற்புறுத்துவதும் கருத்துச் சுதந்திரத்துக்கு எதிராக விடப்பட்டிருக்கும் மிரட்டலாகவே பார்க்கிறேன். ஹாலிவுட் படங்களில் அமெரிக்க அதிபரையே கிண்டலடிக்கும் காட்சிகள் வைக்கப்படுகின்றன. அதுதான் ஜனநாயகச் சட்டம் அனைவருக்கும் வழங்கியிருக்கும் கருத்துச் சுதந்திரம்.

இங்கே எல்லோரையும் திருப்திப்படுத்துதல் என்பது இயலாத காரியம். ஓர் அரசியல் கட்சி ஒரு திரைப்படத்தில் இடம்பெறும் காட்சிகளையும் வசனங்க ளையும் தீர்மானித்தால் பின்னர் சென்சார் போர்டு என்பது எதற்கு இருக்கிறது. சென்சார் செய்யப்பட்ட படத்தை மீண்டும் சென்சார் செய்யச் சொல்ல யாருக்கும் அதிகாரம் கிடையாது. தான் நினைத்ததைச் சொல்லும் முழு கருத்துச் சுதந்திரம் எல்லோருக்கும் உண்டு. சமூக அக்கறையுள்ள எங்களுக்கும் அது இருக்கிறது" என்று கூறியுள்ளார்.


மெழுவர்த்தி பேரணி நடத்த தொண்டர்களுக்கு ராகுல்காந்தி உத்தரவு

புதுடெல்லி,

கத்துவா மற்றும் உன்னோ இந்த இரு சம்பவங்களையும் கண்டித்து  நாட்டில் பெண்களுக்கு உரிய பாதுகாப்பு அளிக்க வலியுறுத்தியும், சிறுமிகள் வன்கொடுமையை கண்டித்தும் காங்கிரஸ் தலைவர் ராகுல்  நேற்று நள்ளி ரவு டெல்லி இந்தியா கேட்டில் மெழுவர்த்தி ஏந்தி போராட்டம் நடத்தினார்.

இந்தநிலையில் கத்துவா மற்றும் உன்னோ பாலியல் வழக்குக்கு நீதி வேண்டி அனைத்து மாநிலங்களின் தலைநகரங்களில் காங்கிரஸ் கட்சியை சேர்ந்த உறுப்பினர்கள் மெழுகுவர்த்தி பேரணி நடத்த வேண்டும் என்று காங்கிரஸ் தலைவர் ராகுல்காந்தி அறிவித்துள்ளார்.


பலத்த எதிர்ப்புகளுக்கு மத்தியில் தேர்தல் தொகுதி எல்லை சீரமைப்பு தீர்மானம் நிறைவேற்றம்.

கோலாலம்பூர்,

எதிர்க்கட்சிகளின் பலத்த எதிர்ப்பு, சலசலப்புக்கு இடையே தேர்தல் தொகுதி எல்லை சீரமைப்பு தீர்மானம் நேற்று மக்களவையில் நிறைவேற்றப்பட்டது. பிரதமர் டத்தோஸ்ரீ நஜீப் துன் ரசாக் நண்பகல் 12.30 மணியளவில் அந்த தீர்மானத்தை தாக்கல் செய்தபோது எதிர்க்கட்சியினருக்கும் தேசிய முன்னணி உறுப்பினர்களுக்கும் இடையே கடுமையான வாக்குவாதம், சலசலப்பு ஏற்பட்டதை தொடர்ந்து சுமார் 20 நிமிடம் கூட்டம் ஒத்தி வைக்கப்பட்டது. அத்தீர்மா னத்தை 129 உறுப்பினர்கள் ஆதரித்த அதேவேளையில் 80 உறுப்பினர்கள் எதிர்த்துள்ளனர்.

Read More: Malaysia Nanban Tamil Daily on 29.3.2018


நளினியை விடுவிக்க முடியாது! - தமிழக அரசின் திடீர் விளக்கம்

எம்.ஜி.ஆரின் 100 வது பிறந்தநாளை முன்னிட்டு தமிழக அரசு 10 ஆண்டு, 20 ஆண்டு தண்டனை முடித்த ஆயுள் தண்டனைக் கைதிகளை வரும் 25-ம் தேதி விடுவிக்க கடந்த1-ம் தேதி தமிழக அரசு ஓர் அரசாணையை வெளியிட்டது. அதில், எம்.ஜி.ஆர் நூற்றாண்டு விழாவையொட்டி, 10 ஆண்டுகளுக்கும் மேல் சிறைத்தண்டனை அனுபவித்த கைதிகளை முன்கூட்டியே விடுதலை செய்வதற்கான வழிகாட்டுதல்கள், நிபந்தனைகள் குறித்த விவரங்கள் குறிப்பிடப்பட்டிருந்தன.

தமிழக அரசின் அரசாணையைத் தொடர்ந்து தமிழக உள்துறைச் செயலாளர் நிரஞ்சன் மார்டி, தமிழகத்தில் உள்ள 9 மத்திய சிறை அதிகாரிகளுக்கும் ஒரு சுற்றறிக்கை அனுப்பி வைத்தார். `10 ஆண்டுகளுக்கும் மேல் தண்டனை அனுபவித்து வரும் கைதிகளை நல்லொழுக்கம் மற்றும் மனிதாபிமான அடிப்ப டையில் விடுதலை செய்ய தமிழக அரசு முடிவு செய்துள்ளது. அதற்கான பட்டியலைத் தயாரித்து வழங்கவேண்டும்’ என்று குறிப்பிட்டிருந்தார். 10 ஆண்டுகளுக்கும் மேல் தண்டனை அனுபவித்து வரும் கைதிகள் பற்றிய கணக்கெடுப்பு நடைபெற்று வருகிறது. அரசுக்குப் பரிந்துரைக்கப்பட்டுள்ள கைதி கள் பட்டியலில் ராஜீவ்காந்தி கொலை வழக்கில்  ஆயுள் தண்டனை அனுபவித்துவரும் முருகன், பேரறிவாளன், சாந்தன், நளினி ஆகியோர் பெயரும் இடம் பெற்றிருந்தன.

ஆனால், பிரிவு 435-ன்படி (சி.பி.ஐ விசாரணை செய்த வழக்கு) நளினியை விடுதலை செய்ய முடியாது என்று தமிழக அரசுக் கூறியுள்ளது.  `தன்னை விடுதலை செய்ய தடையாக உள்ள 435 (1)(அ) பிரிவு சட்ட விரோதமானது. அடிப்படை உரிமைகளுக்கு எதிரானது என அறிவித்து என்னை விடுதலை செய்ய வேண்டும்’ என்று சென்னை உய‌ர் நீ‌திம‌ன்ற‌த்த‌ி‌ல் நளினி ரிட் வழக்குப்பதிவு செய்துள்ளார். இவ்வழக்கு நாளை விசாரணைக்கு வருகிறது.


தலிபான் தாக்குதலுக்குப் பிறகு முதல்முறையாக பாகிஸ்தான் திரும்பினார் மலாலா!

தலிபான் தீவிரவாதிகளின் தாக்குதலில் உயிர் பிழைத்து வெளிநாட்டில் வாழ்ந்துவந்த மலாலா நேற்று முதல்முறையாக பாகிஸ்தான் திரும்பினார்.

பாகிஸ்தானில் ஸ்வாட் மாவட்டத்தில் பிறந்த மலாலா தனது 12 வயதில், பாகிஸ்தானில் பெண் குழந்தைகளின் கல்வியை எதிர்க்கும் தலிபான்கள் பற்றி பிபிசி உருதில் கட்டுரை எழுதத் தொடங்கினார். தீவிரவாதிகளின் அடக்குமுறையில் பெண் கல்வி எப்படி உள்ளது என்பதைப் பற்றி பேசிவந்தார். இதனால் தலிபான்கள் மலாலாவை துப்பாக்கியால் தலையில் சுட்டனர். மேற்கத்திய கலாசாரத்துக்கு ஆதரவாகச் செயல்பட்டதால் அவரைத் தாக்கியதாக தலி பான்கள் கூறினர். இதனையடுத்து அவர் வெளிநாட்டில் தங்கியிருந்து சிகிச்சை பெற்றுவந்தார்.

இதனைத்தொடர்ந்து தாக்குதலுக்குப் பிறகு முதல்முறையாக நேற்று பாகிஸ்தான் வந்தார் மலாலா. இவர் அங்கு நான்கு நாள்கள் தங்கியிருப்பார் எனத் தெரிகிறது. பாதுகாப்பு காரணங்களுக்காக அவர் பாகிஸ்தான் வருவதை ரகசியமாக வைத்திருந்ததாக அதிகாரிகள் தெரிவித்துள்ளனர். மேலும், இவர் பாகிஸ்தான் பிரதமரை நேரில் சென்று சந்திப்பார் எனவும் எதிர்பார்க்கப்படுகிறது.

கடந்த 2014 ம் ஆண்டு அமைதிக்கான நோபல் பரிசு மலாலாவுக்கு அறிவிக்கப்பட்டது. பெண் குழந்தைகளின் உரிமைக்காகப் போராடியதால் இவருக்கு இந்தப் பரிசு வழங்கப்பட்டது. மிகச் சிறு வயதில் நோபல் பரிசு மற்றும் அமைதிக்கான நோபல் பரிசு பெறும் முதல் பாகிஸ்தானியர் என்ற பெருமையைப் பெற்றார் மலாலா. கடந்த ஆண்டு அவருக்கு ஆக்ஸ்ஃபோர்டு பல்கலைக்கழகத்தில் படிக்க இடம் கிடைத்தது என்பது குறிப்பிடத்தக்கது.


இன்னும் 3 ஆண்டு மட்டுமே பிரதமராக இருப்பேன்.

புத்ராஜெயா,

அதிகபட்சம் இன்னும் மூன்றாண்டுகள் வரை மட்டுமே தாம் பிரதமர் பொறுப்பை வகிக்கப்போவதாக துன் டாக்டர் மகாதீர் முகமட் கோடி காட்டியுள்ளார். முழுத் தவணைக்கும் (5 ஆண்டுகள்) தாம் பிரதமராக இருக்கப்போவதில்லை என்றும் சரியாக ஓராண்டுக்கு முன்பு தாங்கள் ஆட்சியைப் பிடித்தபோது உடன் தொற்றிக்கொண்ட பிரச்சினைகளைக் களைந்த பிறகு தாம் ஒதுங்கிக்கொள்ளப் போவதாகவும் அவர் கூறியுள்ளார். கடந்த ஆண்டு பொதுத்தேர்த லுக்கு முன்னதாக, டத்தோஸ்ரீ அன்வார் இப்ராஹிமிடம் பிரதமர் பதவியை ஒப்படைக்க ஓர் உடன்பாடு காணப்பட்டது. எனினும், இதற்கு கால வரம்பு விதிக்கப்ப டவில்லை.

Read More: Malaysia Nanban Tamil Daily on 10.5.2019


தடுப்புக் கைதிகளுக்கு காயம் விளைவிப்பதை விட கொல்வது மலிவானதா?

பெட்டாலிங் ஜெயா,

குடும்ப உறுப்பினர்கள் முன்னுதாரண இழப்பீடுகள் கோருவதை தடுத்து நிறுத்தும் கூட்டரசு நீதி மன்றத்தின் தீர்ப்பு, சட்ட அமலாக்க அதிகாரிகள் தங்களது காவலில் இருக்கும் சந்தேகப் பேர்வழி களை அடித்து கொல்வதற்கு வழங்கப்பட்ட ஓர் உரிமமாகும் என்று ஓய்வு பெற்ற நீதிபதியும் மூத்த வழக்கறிஞருமான டத்தோஸ்ரீ கோபால் ஸ்ரீராம் கூறினார்.

இந்த பெரும்பான்மை  தீர்ப்பு தவறானது மட்டுமல்ல, இது ஓர் ஆபத்தான செய்தியை அமலாக்க அதிகாரிகளிடமும்  கொண்டு சேர்த்திருக்கிறது என்று அவர் குறிப்பிட்டார்.காயம் விளைவிப்பதை விட கொல்வது மிக மலிவானது என்று ஓர் ஆலோசனையை அரசாங்கத்திற்கு வழங்குவதைப் போல் பெரும்பான்மை தீர்ப்பு அமைந்துள்ளது என்று ஓய்வு பெற்ற கூட்டரசு நீதிமன்ற நீதிபதி கோபால் ஸ்ரீராம் கூறினார்.

ஒரு சந்தேகப் பேர்வழி தடுப்புக் காவலின்போது தாக்கப்பட்டு உயிர் ஊசலாடிக் கொண்டிருந்தால், அவருக்கு அரசாங்கம் முன்னுதாரண இழப்பீடு வழங்க வேண்டும். இதுதான் இப்போதைய நிலை என்று அவர் கூறினார்.

Read More:

Malaysia Nanban News Paper on 8.11.2017


இலங்கையில் அமெரிக்க இராணுவம்!

வெள்ளம் மற்றும் மண் சரிவினால் பாதிக்கப்பட்ட பகுதிகளில் மீட்பு நடவடிக்கையில் அமெரிக்கப் படையினர் ஈடுபட்டுவருகின்றனர். இலங்கையின் தென் மாகாணம் உட்பட 12 மாவட்டங்கள் வெள்ளத்தினால் மூழ்கியதுடன், மண் சரிவினால் பலர் இடம் பெயர்ந்துள்ளனர். இதுவரை 224 உயிரிழந்துள்ளனர் எனவும், பலர் காணாமல் போயுள்ளனர் எனவும் வெளியிட்டுள்ள அறிக்கையில் குறிப்பிடப்பட்டுள்ளதுடன், ஏழு லட்சம் பேர் இடம் பெயர்ந்துள்ளனர் எனவும் குறிப்பிடப்பட்டுள்ளது. இந்நிலையில், சர்வதேச நாடுகள் பல்வேறு உதவிகளை வழங்கி வருகிறது. சீனா, ஜப்பான், அமெரிக்கா, இந்தியா, பாகிஸ்தான், ஆஸ்தி ரேலியா போன்ற பல்வேறு நாடுகள் அவசர உதவியினை வழங்கியுள்ளன. இன்று அமெரிக்கா 350 மில்லியனை இலங்கைக்கு வழங்கியுள்ளது. மேலும் களுத்துறை மாவட்டத்தில் வெள்ளத்தினால் சேதமடைந்துள்ள பள்ளிகளை மறு சீரமைப்பதில் அமெரிக்கப் படையினரும் ஈடுபட்டுள்ளனர்.


பசுவைத் தேசிய விலங்காக அறிவியுங்கள்! - மோடிக்குக் காங்கிரஸ் திடீர் கோரிக்கை

மாட்டிறைச்சித் தடை விவகாரத்தில், ஒவ்வொரு நாளும் பல தரப்பு வாதங்கள் முன்வைக்கப்பட்டுவருகின்றன. இதில், தற்போது குஜராத் இளைஞர் காங் கிரஸாரும் இணைந்துள்ளனர். மாடுகளை உணவாக உண்ண, விற்பனை செய்யக்கூடாது. மேலும், மாட்டிறைச்சி விற்பனை செய்யவும் தடை செய்துள்ளது மத்திய அரசு. இதைப் பலர் எதிர்த்தும், ஆதரித்தும் கருத்து வெளியிட்டுவந்தனர். சமீபத்தில், ராஜஸ்தான் உயர்நீதிமன்ற நீதிபதி ஒருவர், ’பசுவைக் கொன்றால், ஆயுள் தண்டனை விதிக்க வேண்டுமென்றும் பசுவைத் தேசிய விலங்காக அறிவிக்க வேண்டுமென்றும்’ கூறி பரபரப்பை ஏற்படுத்தினார். இந்நிலையில், தற்போது குஜராத் இளைஞர் காங்கிரஸார், ‘பிரதமர் மோடி பசுவைத் தேசிய விலங்காக அறிவிக்க வேண்டும். இதற்காக நாங்கள் ஒரு இயக்கமே உருவாக்கவுள்ளோம். அதில், பசுவுக்கு ஆதரவாக இருக்கும் அத்தனை பேரும் வந்து இணைய வேண்டும்’ எனக் குறிப்பிட்டுள்ளனர். மேலும் அவர்கள் வெளியிட்டுள்ள அறிக்கையில், ‘பசுக்களைவைத்து அரசியல் செய்ய வேண்டாம். தொழிற்சாலைகளுக்காக ஏக்கர் கணக்கில் பசுமை நிலங்களை அளித்த பா.ஜ.க அரசுக்கு, பசுவைக் காக்க அந்த நிலங்களில் விளையும் புல் வேண்டுமெனத் தெரியவில்லை. இன்னும் பல இடங்களில் சட்ட விரோதமாக மாட்டிறைச்சி விற்பனை நடைபெற்றுதான் வருகின்றன. இதனால், அனைத்துத் தரப்பினரும் பசுவை வைத்து அரசியல் செய்வதை விடுத்து, பசுவைக் காக்க ஒன்றிணைவோம்’ என்று கூறியுள்ளனர்.


இங்கு போனால் திரும்பமாட்டீர்கள்!!!

அமானுஷ்யங்களும் மர்மங்களும் கேட்பதற்கும்,வாசிப்பதற்கும் சுவாரசியமாக இருக்கும்.ஆனால் அந்த இடத்தில் நாம் ஒருநாள் போய் மாட்டிகொண்டால்தான் புரியும் கொடுமைகளின் உச்சம். யார் அறிவார் சில நேரங்களில் நன்மைபயக்கும் விதத்திலும் சில அமானுஷ்ய பயணங்கள் அமையலாம். உலகின் நிறைய மர்மமுடிச்சுக்கள் அவிழ்க்கபடாமலேயே காணப்படுகின்றன.அவ்வாறான ஒரு பதிவு தான் இதுவும்,உலகிலேயே மிகப்பெரிய பாலைவனக் கடல் கென்யாவில் காணப்படும் "துர்கானா ஏரி" ஆகும்.சுற்றுலா பயணிகளை கவரும் சுவாரசியம் இங்கு காணப்பட்டாலும் தீராத மர்மம் ஒன்று காணப்படுகின்றமை மறைக்கவோ மறுக்கவோ முடியாது. துர்கானா ஏரியை சுற்றி சிறு சிறு தீவுகள் நிறைய காணப்படுகின்றன.அவற்றில் ஒன்று தான் "என்வைட்டினெட்"இதன் பொருள் "திரும்ப வராது" என்பதாகும்.பெயருக்கு ஏற்றால் போல் இங்கு செல்லும் மனிதர்கள் யாருமே திரும்பிவரமாடார்கள்.ஆரம்பத்தில் இங்கு மனிதர்கள் மீன் பிடிப்பது, வேட்டையாடுவது போன்ற தொழில்களை அடிபடையாக வாழ்ந்துதான் வந்துள்ளனர்.மேலும் அவர்கள் தங்களது வர்த்தகத்திற்காக அண்மைய தீவுகளுக்கு சென்ற வண்ணம்தான் இருந்துள்ளனர்.ஆனால் காலப்போக்கில் வெளியே செல்லும் மக்களின் தொகை குறைவடையதுவங்கியுள்ளது. ஒரு கட்டத்தில் யாருமே வராது போன காரணத்தினால் பக்கத்து தீவுகளில் இருந்தவர்கள் சந்தேகமடைந்து அந்த தீவுக்கு சென்றுள்ளனர். அப்படி சென்றவர்களும் திரும்பாமல் போக மர்ம தீவாக மாறியது “என்வைட்டினெட்” .கடந்த 1935ம் ஆண்டு விஞ்ஞானி “விவியன் பஸ்”என்பவரின் பணிப்பின் பெயரில்“மார்டின் ஷெப்லிஸ் மற்றும் பில் டேசன்”ஆகியோர் குறித்த தீவினை பற்றி ஆய்வு செய்ய அங்கு பயனித்துள்ளனர்.ஆனால் அவர்களும் திரும்பவில்லை இந்த அதிர்ச்சியின் பின் ஆராய்ச்சியாளர்கள் தூரத்தில் இருந்தே ஆய்வுகளை மேற்கொண்டனர்.குறித்த தீவினை “ஹெலிகாப்டரில்” பறந்தபடி ஆய்வு செய்தும் எவ்வித தடயங்களும் கிடைக்கவில்லை. பழங்குடியினரின் குடிசைகள் அப்படியே இருந்தன. அழுகிய மீன்களும் சிதறிக் கிடந்தன. மனித நடமாட்டம் மட்டும் அறவே அற்று போய் காணப்பட்டது.இதை தொடர்ந்து அண்மைய தீவுகளில் வசிப்பவர்களிடம் தகவல்களை சேகரித்த போது. “அந்த தீவில் பிரமாண்ட ஒளி ஒன்று வரும். அப்போது இடத்தில் யார் இருந்தாலும் காணாமல் போய் விடுவார்கள். அப்படித்தான் அங்கிருந்தவர்கள் காணாமல் போயிருப்பார்கள்” என கூறப்பட்டது. பிரமாண்ட ஒளி எப்படி வருகின்றது? அது மனிதர்களை எரித்து விடுகின்றதா?அப்படி என்றால் மனித எலும்புகளாவது மிஞ்சி இருக்க வேண்டும் அவைகள் எங்கே என்ற கேள்விகளுக்கு இன்றளவும் பதில் கிடைக்கபெறவில்லை.இந்த தீவுக்கும், வேற்றுக் கிரகவாசிகளுக்கும் தொடர்பு உண்டா? என்ற கோணத்திலும் ஆராய்ச்சிகள் சூடு பிடித்துள்ள நிலையில் இங்கு காணப்படும் மக்களை வேற்று கிரகவாசிகள் கடத்தி செல்கின்றனர் என்றும், கண்ணுக்குத் தெரியாத சக்கரம் ஒன்று சுழல்கிறது என்றும், மக்கள் காற்றில் கரைகின்றனர் என்றும் பல வரான கருத்துக்கள் வலம் வந்தவண்ணம் தான் உள்ளது. ஆனால் உண்மை ஒருபோதும் வெகுசீக்கிரமாக வெளிவராது என்பதில் ஐயமில்லை


பயனாளர்கள் பாஸ்வேர்டுகளை மாற்றிக்கொள்ளுமாறு டுவிட்டர் நிறுவனம் வலியுறுத்தல்

சான்பிரான்ஸிஸ்கோ,

சமூக வலைதளங்களில் முன்னணியில் உள்ள நிறுவனம் டுவிட்டர். குறுகிய தகவல்கள் மூலம் கருத்துக்களை வெளிப்படுத்தும் வசதியை கொண்டுள்ள டுவிட்டர் சமூக வலைதளவாசிகள் மத்தியில் பிரபலமான ஒன்றாக உள்ளது. அமெரிக்காவில் உள்ள சான்பிரான்ஸிஸ்கோவில் இந்த நிறுவனனத்தின் தலைமையகம் இயங்கி வருகிறது.

இந்த நிலையில், டுவிட்டர் நிறுவனத்தின் இண்டேனல் கம்ப்யூட்டர் சிஸ்டத்தில், தொழில்நுட்ப கோளாறு ஏற்பட்டு, சிலரது பாஸ்வேர்டுகள் சேமிக்கப்பட்ட தாகவும், இது சில ஊழியர்களுக்கு தெரிந்து இருப்பதற்கான சமிக்ஞைகள் தென்பட்டுள்ளது.

இதனால், பயனாளர்கள் 330 மில்லியன் பேரும் பாஸ்வேர்டை மாற்றிக்கொள்ளுமாறு டுவிட்டர் நிறுவனம் அறிவுறுத்தியுள்ளது. தொழில்நுட்ப கோளாறு பிரச்சினை சரி செய்யப்பட்டு விட்டதாகவும், நடைபெற்ற விசாரணையில், பாஸ்வேர்டுகளை திருடியதற்கான எந்த அறிகுறியும் இல்லை எனவும் டுவிட்டர் நிறுவனம் தெளிவுபடுத்தியுள்ளது.


மடானி லட்சியக் கனவு இன்றைய உலகிற்கு உரியது - முக்கியமான ஒன்று
மடானி லட்சியக் கனவு திட்டம் என்பது புதிதான ஒன்று அல்ல. இது இஸ்லாமிய ஆரம்ப காலம் தொட்டே இருந்து வருகிறது.  அதாவது Rasulullah SAW காலத்தில் இருந்தே வவாசான் மடானி கோட்பாடு என்பது பலவகை மேம்பாட்டுடன், திருத்தங்களுடன் வரலாற்று பயணத்தில் வளர்ந்து வரும் ஒன்று. பிரதமர் டத்தோஸ்ரீ அன்வார் இப்ராஹிம் இதற்கு முக்கியமான அர்த்தத்தை வழங்கியுள்ளார். இவர் தத்துவார்த்த அடித்தளத்தை அமைத்ததோடு  செயல்பாட்டு கட்டமைப்பை முன்மொழிந்துள்ளார்.

அன்வாரிடமிருந்து காணப்படும் புதிய வவாசான் மடானி கோட்பாட்டின் முக்கிய அம்சம் என்றால் சமூகத்திற்கும் நாட்டிற்கும் இடையே ஒருங்கிணைப்பு ஆற்றல் நிலவுகிறது. வவாசான் மடானி என்பது இஸ்லாமிய ஆரம்ப காலம் தொட்டே இருந்து வருகிறது. இது இஸ்லாமிய சமூக லட்சியங்களைக் கொண்ட ஒன்றாக விளங்குகிறது. இஸ்லாம் சமயத்தை கொண்டு வந்த நபி முகம்மது, யாட் சிரிபுக்கு வந்தவுடன் அதுவரையில் இயல்பாகவே கிராமப்புற மையமாக இருந்து வந்த  AL-Madinah நகர்ப்புற மையமாக மாறியது. இந்த குறுகிய காலகட்டத்திலேயே AL-Umah மற்றும்  AL-Madinah என்ற சிறந்த ஏற்பாட்டினை தோற்றுவித்துள்ளது.

முதலாவது மென்பொருள், இரண்டாவது வன்பொருள். இந்த இரண்டு விவகாரங்களும் இஸ்லாம் சமயத்திற்கு ஏற்ப மடானியை தோற்றுவித்துள்ளது. அதாவது இது AL-Umah மற்றும் AL-Madinah என்பதுதான் இதன் பொருளாகும். இஸ்லாம் சமயத்தை பின்பற்றுவோர் எஸோ டெரிக் பரிமாணம் கொண்டவர்கள். இச்சமூகம் ஒரே நம்பிக்கை கொண்டவர்கள். சமத்துவம் மற்றும் நீதி நியாய பண்புகள் நோக்கத்தை கொண்டவர்கள். சகோதரத்துவமும் சமத்துவமும் ஒருங்கே மிளிரும் ஒன்று. மதினா ஓர் எஸோ டெரிக் பரிமாணம். சமுதாயத்தின் படைப்பாற்றல் தன்மையின் உருமாற்றம் இது. மேம்பாடு அடைந்த Masyarakat Nabawi சமூகம் என்பது பல இன சமுதாயம். சமாதானமாக வாழும் சமுதாயம். ஒருவரை ஒருவர் மதிக்கும் கலாச்சாரத்தைக் கொண்ட சமுதாயம். ஒன்றுபட்டு ஒருங்கிணைந்து ஒரே  லட்சியத்தை உருவாக்கும் சமுதாயம் இது. சம்பந்தப்பட்ட Wawasan Madani Nabawi என்ற கோட்பாடு நபிகள் நாயகத்திற்கு பிறகு சமூக கலாச்சாரம், அரசியல் சூழ்நிலைக்கு ஏற்ப பல்வேறு கோட்பாடுகள் மற்றும் கனவு லட்சியங்களுடன் சமய அறிஞர்களால் மேம்படுத்தப்பட்ட ஒன்று.

இவர்கள் பல்வகை விருப்பங்களை முன்னிலைப்படுத்துகின்றனர். Negara Sejahtera என்ற கோட்பாடு முன்னிலைப்படுத்தப்படுகிறது. இம்மையிலும் மறுமையிலும் மன மகிழ்வான வாழ்க்கையினை உருவாக்குவோம் என்பதே இதன் நோக்கமாகும். Al-Farab போன்ற தத்துவ மேதைகள் நாட்டின் முதன்மையான கோட்பாட்டை முன்வைத்துள்ளனர். நன்னெறிகளையும் தார்மீக பண்புகளையும் நாடும் சமுதாயமும் உறுதியாக கடைப்பிடிப்பதில் முன்னுரிமை வழங்கப்பட வேண்டும். Al-Ikhwan Al-Safa என்று தங்களை அறிமுகப்படுத்திக் கொண்ட தத்துவஞானிகள் குழு ஒன்று இதர வழிமுறைகளை முன் வைத்துள்ளது.

சமய அறிஞர் முகமது அப்டு ஓர் அத்தியாவசிய அம்சத்தை  வலியுறுத்திகிறார். முஸ்லிம் சமுதாயத்தினர் பல இன சமுதாயத்தில் இதர இனங்களுடன் சகோதரத்துவமாக வாழ்கின்றனர். முஸ்லிம் சமூகம்  பெரும்பான்மை சமூகமாக இருந்தாலும் சரி சிறுபான்மை சமூகமாக இருந்தாலும் சரி நாட்டை மேம்படுத்துவதில் சமாதான சகவாழ்வு கொள்கையுடன் வாழ்கிறோம். இதன் தொடர்பில் பிரதமர் முன்வைத்துள்ள வவாசான் மலேசிய மடானி கோட்பாடு பொருத்தமானது, பாராட்டத்தக்கது மற்றும் போற்றத்தக்கது என்று பேராசிரியர் டாக்டர் எம்.டின் சயாம்சுடின் விவரிக்கிறார்.

மலேசியாவிற்காக அன்வார் தோற்றுவித்த வவாசான் மடானி கோட்பாடு குறித்து விவாதிப்பது என்பது சுவாரஸ்யமான ஒன்று. இதில் நீடித்த நிலைமை, பரிவும் பாசம், மரியாதை, புத்தாக்கம், வளமை, நம்பிக்கை போன்ற அம்சங்களின் அர்த்தங்கள் விளங்கக்கூடிய வகையில் உள்ளன. மேம்பாட்டிற்கும் முன்னேற்றத்திற்கும் வெற்றிக்கும் இது உகந்த சூழ்நிலையினை உருவாக்கும். மடானி என்றால் அரபிய மொழியில் முன்னேற்றம் என்று பொருள். நாகரிகம் என்ற ஆங்கில மொழி வார்த்தைகளுடன் இது தொடர்பு கொண்டுள்ளது. உன்னத உயர்ந்த நாகரிகத்தை உருவாக்கும் நோக்கத்தை இது கொண்டுள்ளது.

முன்னேற்றகரமான, தலைசிறந்த மற்றும் வெற்றிகரமான மலேசியாவை தோற்றிவிக்கக்கூடிய மகத்தான லட்சியக்கனவை மடானி கோட்பாடு கொண்டுள்ளது. சிறந்த மலேசியாவை உருவாக்குவோம் என்று பிரதமர் தீட்டிய கருத்துப் பெட்டகத்தில் மிகவும் தெளிவாகவும் திட்டவட்டமாகவும்  குறிப்பிடப்பட்டுள்ளது. அன்பு, பண்பு, பரிவு, பாசம், பரஸ்பர மரியாதை, புத்தாக்கம், நம்பிக்கை, சமத்துவத்துடன் அனைவரையும் அரவணைத்துச் செல்வோம் என்ற உயர்ந்த நோக்கத்தோடு நீடித்த நிலையான மற்றும் வளமையான மலேசியாவை நிர்மாணிப்போம்.

இறுதியாக நீதியான சமுதாயத்தை நிர்மாணிப்பதே நமது லட்சியம். பரிவுமிக்க நாடும் நீதியான நியாயமான நாடும் ஒருசேர அமைய வேண்டும். சமத்துவம், நீதி, சகோதரத்துவம், முன்னேற்றம், தலைசிறந்த நிலை மற்றும் வெற்றி எதிரொலிக்கட்டும் என்று பேராசிரியர் டாக்டர் எம்.டின் சயாம்சுடின் (Professor Dr. M.Din Syamsuddin) விமர்சனம் செய்துள்ளார்.


பயங்கரவாத தாக்குதல்: சோனியாவைச் சந்தித்து சுஷ்மா விளக்கம்

கட்டுப்பாட்டு எல்லைக் கோட்டுக்கு அப்பால் பாகிஸ்தான் ஆக்கிரமிப்பு காஷ்மீரில் உள்ள பயங்கரவாத முகாம்கள் மீது இந்திய ராணுவம் நிகழ்த்திய தாக்குதல் குறித்து, காங்கிரஸ் தலைவர் சோனியா காந்தியை வெளியுறவுத் துறை அமைச்சர் சுஷ்மா ஸ்வராஜ் நேரில் சந்தித்து விளக்கமளித்தார். வாராணசியில் கடந்த மாதம் 2-ஆம் தேதி நடந்த கூட்டத்தின்போது உடல் நலக்குறைவு ஏற்பட்டதைத் தொடர்ந்து சோனியா காந்தி டில்லி மருத்துவமனையில் சிகிச்சை பெற்றார். இந்நிலையில், அவரை நேரில் சந்தித்த சுஷ்மா ஸ்வராஜ், ராணுவ நடவடிக்கை குறித்து விளக்கமளித்தார். சுஷ்மாவைத் தவிர, முன்னாள் பிரதமர் மன்மோகன் சிங்கும் சோனியா காந்தியை நேற்று நேரில் சந்தித்து உரையாடினார். இதுகுறித்து சோனியா காந்தி வெளியிட்டுள்ள அறிக்கையில் கூறப்பட்டுள்ளதாவது: கட்டுப்பாட்டு எல்லைக் கோட்டுக்கு அப்பால் பயங்கரவாத நிலைகள் மீது துல்லியமான தாக்குதல் நிகழ்த்தியுள்ளதன் மூலம், பாகிஸ்தானுக்கு ஆணித்தரமான செதி அனுப்பப்பட்டுள்ளது. இந்தியாவில் எல்லை தாண்டிய தாக்குல்கள் நடைபெறுவதற்கு பாகிஸ்தானே பொறுப்பு என்று அந்த அறிக்கையில் குறிப்பிடப்பட்டுள்ளது.


பிரபாகரன் உயிருடன் இருக்கின்றார் : பகிரங்கமாக வெளியே வருவார்..!

தமிழீழ விடுதலைப் புலிகள் அமைப்பின் தலைவர் வே.பிரபாகரன் இன்னும் உயிருடன் இருக்கின்றார். 30 ஆண்டுகளுக்கு மேலாக அவர் நடத்திய விடுதலைப் போராட்டம் ஒருபோதும் ஓய்ந்து விடாது. அவர் தன்னுடைய மக்களுக்கு ஊட்டியிருக்கம் உணர்வு, அந்த மக்களை தொடர்ந்தும் போராடவே செய்யும். அதனை ஒருபோதும் அடக்க முடியாது. எப்போது...? எந்த கட்டத்தில்..? அவர் பகிரங்கமாக வெளியில் வந்து அந்த போராட்டத்திற்கு தலைமை தாங்கி நடத்துவர் என்று அவரால் மட்டுமே சொல்ல முடியும். வேறு யாராலும் சொல்ல முடியாது. தன்னை பொறுத்தவரை தனக்கு கிடைத்த மிக நம்பிக்கையான தகவல்களின் அடிப்பமையில் விடுதலைப் புலிகளின் தலைவர் உயிருடன் இருக்கின்றார். அடுத்த கட்ட போராட்டத்திற்கு தயாராகிக் கொண்டிருக்கின்றார். இதனை தான் அழுத்தமாகவும், ஆழமான நம்பிக்கையுடனும் தெரிவிப்பதாக, நீண்ட நாள் அரசியல் வாதியும், தமிழ்த் தேசியவாதியுமான பழநெடுமாறன் தெரிவித்துள்ளார். அண்மையில் தனது 84வது அகவையை நிறைவு செய்த பழநெடுமாறன் ஊடகம் ஒன்றுக்கு வழங்கிய செவ்வியில் இதனை தெரிவித் துள்ளார். தொடர்ந்தும் கருத்து தெரிவித்த அவர், 1979ஆம் ஆண்டு தி.மு.க மற்றும் காங்கிரஸ் கட்சிகள் கூட்டு சேர வேண்டும் என இந்திய முன்னாள் பிரதமர் இந்திரா காந்தி முடிவு செய்தார். எனினும், அதனை தன்னால் ஏற்றுக்கொள்ள முடியவில்லை.இது குறித்து இந்திரா காந்தியுடன் வாதாடிப்பார்த்தேன். எனினும், அவர் தன்னுடைய போக்கை மாற் றிக்கொள்ள தயாராக இல்லை என தமிழ்த் தேசியவாதி பழநெடுமாறன் தெரிவித்துள்ளார். இந்திய - இலங்கை உடன்படிக்கையின் அடிப்படையில் 1987ஆம் ஆண்டு இந்திய படையினர் இலங்கைக்கு அனுப்பப்பட்டு, விடுதலைப் புலிகளையும், ஈழத்தமிழர்களையும் ஒழிப்பதற்கு முயன்றனர். இதனையடுத்து காங்கிரஸ் என்ற பெயரே தமக்கு தேவையில்லை என்ற முடிவுக்கு வந்த நிலையில், தமிழர் தேசிய இயக்கம் என்ற பெயரில் தாம் இயங்க தொடங்கினோம். காங்கிரஸ் உள்ளிட்ட கட்சிகள் ஈழத்தமிழர்கள் பிரச்சினையை சரிவர புரிந்துகொள்ளவில்லை. விதிவிலக்காக இந்திரா காந்தி மட்டும் ஈழத்தமிழர்களின் பிரச்சினையை ஓரளவு புரிந்து கொண்டிருந்தார். எனினும், அதனை செயற்படுத்துவதற்கு முன்னர் இந்திரா காந்தி சுடப்பட்டு படுகொலை செய்யப்பட்டார். அதன் பின்னர் ஈழத்தமிழர்களின் பிரச்சினை யாருக்கும் புரியவில்லை. சுறுக்கமாக சொல்வதானால் சிங்கள அரசை விருத்தி செய்வதற்காக முயற்சி செய்தார்கள். அதற்கு ஈழத்தமிழர்களை பலிகடாவாக பயன்படுத்தவும் தயங்கவில்லை. அதன் விளைவு "யானை தன் தலையில் மண்ணை அள்ளிபோட்டுக்கொள்வதை போல" அமைந்து விட்டது. இது ஈழ தமிழர்களுக்கு மட்டும் பிரச்சினையாக அமையவில்லை. மாறாக இந்தியாவுக்கு பிரச்சினையாக அமைந்தது. இந்தியாவின் தவறான கொள்கை சீனாவை இலங்கையில் ஆழமாக கால் பதிக்க செய்தது. இன்று இந்தியா உள்ளிட்ட தென்னாசிய நாடுகளுக்கு சீனா பேராபத்தாக மாறியுள்ளது. விடுதலைப் புலிகள் வலிமையாக இருந்த வரையிலும் இவ் வாறான நிலை ஏற்படவில்லை. திருகோணமலை துறைமுகத்தை அமெரிக்காவுக்கு இலங்கை தாரைவார்க்க முற்பட்ட போது விடுதலைப் புலிகள் அது தங்கள் மண் என்பதற்காக மட்டும் எதிர்த்து போராடவில்லை. இந்தியாவுக்கும் ஆபத்து என்று கருதியே தொடர்ந்தும் போராடினார்கள். அதன் காரணமாக எந்த அந்நிய சக்திகளும் வரமுடியவில்லை என அவர் மேலும் தெரிவித்துள்ளார். இதேவேளை, 2009ஆம் ஆண்டு இடம்பெற்ற இறுதி யுத்தத்தின் போது விடுதலைப் புலிகளின் தலைவர் வே.பிரபாகரன் உயிரிழந்து விட்டதாக தெரிவிக்கப்படும் நிலையில், பழநெடுமாறன் அவர் உயிருடன் இருப்பதாக தொடர்ந்தும் தெரிவித்து வருகின்றமை குறிப்பிடத்தக்கது.


சுவாரஸ்யமான , பெரிய நடிகர்களை ஒரு படத்திற்கு ஒப்பந்தம் செய்வது பேச்சு வாக்கில் மட்டுமே சுலபமான காரியம் . அதனை செயல்படுத்துவது அவ்வளவு கடினமாகும். ஆனால் இந்த கலையை நன்கு அறிந்த வல்லுநர் 'Cameo Films' C J ஜெயக்குமார். அவரது தயாரிப்பில் உருவாகிக்கொண்டிருக்கும் 'இமைக்கா நொடிகள்' படத்தில் அதர்வா, நயன்தாரா, அனுராக் காஷ்யப், ராஷி கண்ணா ஆகியோர் முதன்மை கதாபாத்திரங்களில் நடித்துள்ளனர்.

இப்படத்தினை அஜய் ஞானமுத்து இயக்குகின்றார். இப்படத்தில் நயன்தாராவிற்கு ஜோடியாக, ஒரு கவுரவ தோற்ற கதாபாத்திரத்தில் நடிக்க விஜய் சேதுபதி ஒப்பந்தமாகியுள்ளார். விஜய் சேதுபதி - நயன்தாரா ஜோடி ஏற்கனவே 'நானும் ரவுடி தான்' படத்தின் மூலம் மிகப்பெரிய வெற்றி ஜோடியானது குறிப்பிடத்தக்கது. இந்த ஜோடியின்  மேஜிக் இப்படத்திலும் தொடரும் என எதிர்பார்க்கப்படுகிறது. 'இமைக்கா  நொடிகள்' படத்திற்காக விஜய் சேதுபதி தனது படப்பிடிப்பை  தொடங்கவுள்ளார்.

2018 ஆம் ஆண்டின் மிகவும் எதிர்பார்க்கப்படும் படங்களில் ஒன்றாக 'இமைக்கா நொடிகள்' ஆகியுள்ளது எனக்கூறப்படுகிறது. இப்படம் 2018 ஆம் ஆண்டு ஜனவரி மாதம் வெளியாகவுள்ளது. இப்படத்தின் படப்பிடிப்பு கடைசி கட்டத்தை அடைந்துள்ளது.

'Cameo Films' C J ஜெயக்குமார் தயாரிப்பில், ஹிப் ஹாப் தமிழா ஆதி இசையில், R D ராஜசேகர் ஒளிப்பதிவில் , புவன் ஸ்ரீனிவாசன் படத்தொகுப்பில் 'இமைக்கா நொடிகள்' உருவாகிவருகிறது.


அமெரிக்க இரவு விடுதியில் துப்பாக்கிச்சூடு.. 28 பேர் படுகாயம்!

அமெரிக்காவின் இரவு விடுதி ஒன்றில் மர்ம நபர்கள் நடத்திய துப்பாக்கிச் சூட்டில் 28 பேர் படுகாயமடைந்துள்ளனர். அமெரிக்காவின் ஆர்கன்சாஸ் நகரில் உள்ள க்ளப்பில் இந்த அசம்பாவிதம் நடந்துள்ளது. அங்குள்ள லிட்டில் ராக் பகுதியில் அதிகாலை 2.30 மணிக்கு க்ளப்புக்குள் நுழைந்த மர்ம நபர்கள், தாங்கள் மறைத்து வைத்திருந்த துப்பாக்கியால் சுட்டு தாக்குதல் நடத்தினர். வார இறுதி நாள் என்பதால், அங்கு ஏராளமானோர் வந்திருந்தனர். இந்த தாக்குதலில், 16 வயது சிறுவன் உட்பட மொத்தம் 28 பேர் படுகாயமடைந்தனர். அவர்கள் அனைவரும் உடனடியாக மருத்துவமனைக்கு கொண்டு செல்லப்பட்டனர். பயங்கரவாத அமைப்பினர் யாருக்கும் இந்த சம்பவத்தில் தொடர்பு உள்ளதா என்பது குறித்து போலீஸார் விசாரணை நடத்தி வரு கின்றனர்.


மக்களிடையே பெரும் வரவேற்பை பெற்றுள்ள பி.டி.பி.டி.என்.  வருமான வரி விலக்கு சலுகை!

கோலாலம்பூர், டிச. 10-

 தேசிய உயர் கல்வி நிதிக்கழகமான பி.டி.பி.டி.என் மாணவர்களின் எதிர்காலத் தேவைகளுக்காக பல்வேறு முதலீடு மற்றும் சேமிப்புத் திட்டங்களை வழங்கும் நிலையில்,  பி.டி.பி.டி.என் வருமான வரி விலக்கு சலுகைகள் மக்களிடையே பெரும் வரவேற்பை பெற்று வருகிறது.

இது மாணவர்களின் கல்விக் கடனை திருப்பிச் செலுத்துவதில் பெற்றோர்களுக்கு பேருதவியாகத் திகழும். இந்த முதலீடு மற்றும் சேமிப்புகளின் வாயிலாகக் கிடைக்கக்கூடிய லாப ஈவுகள் கடனை திருப்பிச்செலுத்துவதை எளிமையாக்கும் என்பது பெற்றோர்களுக்கு உண்மையில் ஒரு நற்செய்திதான்.  காரணம், உயர் கல்வியை மேற்கொள்ளும் மாணவர்களுக்கு  கடனுதவிகளை வழங்குவது பி.டி.பி.டி.என்.னின் தலையாய நோக்கம் என்றாலும் கடன் பெறுவோருக்காக முதலீடுகளையும் சேமிப்புகளையும் வழங்குவதில் அதன் செயலாக்கத்தை அக்கழகம் மறுசீரமைப்பு செய்துள்ளது.

பி.டி.பி.டி.என் கழகத்தின் எஸ்.எஸ்.பி.என். சேமிப்புத் திட்டங்கள் மக்களுக்கு பெருமளவில் நன்மைகளை ஏற்படுத்தி தருகிறது. குறிப்பாக தங்கள் பிள்ளைகளின் நன்மைக்காக எஸ்.எஸ்.பி.என். பிரைம் சேமிப்பில் முதலீடு செய்யும் பெற்றோர் அல்லது அதிகாரப்பூர்வ பராமரிப்பாளர்கள் இவ்வரி விலக்குச் சலுகைக்கு தகுதி பெறுகின்றனர்.

ஓராண்டுக்கு அவர்களின் முதலீட்டுத் தொகையின் அடிப்படையில்  அதிகபட்சம் 8,000 வெள்ளி வரையில் வரி விலக்குச் சலுகை வழங்கப்படுகிறது. வரி விலக்குச் சலுகைக்கான தகுதிகள் கீழ்வருமாறு:-* வெவ்வேறான வரி விலக்கு - தனிநபருக்கு ஓராண்டுக்கு 8,000 வெள்ளி வரையில் வரி விலக்குச் சலுகை வழங்கப்படுகிறது. * கூட்டு வரி விலக்கு - 8,000 வெள்ளி வரையில் வரி விலக்குச் சலுகை வழங்கப்படுகிறது.

எனினும், தங்களின் எதிர்காலத்திற்காக சேமித்து வருபவர்களுக்கு இந்த வரி விலக்குச் சலுகை வழங்கப்படாது. ஓர் ஆண்டிற்காக சேபிப்பை அடிப்படையாகக் கொண்டே இந்த வரி விலக்குச் சலுகைகள் வழங்கப்படும். குறிப்பாக பணம் மீட்கப்பட்டால் அதற்கு பின்பு தான் வரி விலக்குச் சலுகை வழங்கப்படும். சேமிப்பவர்கள் அதற்கான சலுகைகளை பி.டி.பி.டி.என். அகப்பக்கத்தில் எஸ்.எஸ்.பி.என். பிரைம் (SSPN Prime) வாயிலாக அறிந்து, தங்களின் கணக்குகளை சரிபார்த்துக் கொள்ளலாம்.

எஸ்.எஸ்.பி.என். பிளஸ் (SSPN Plus) மற்றும் எஸ்.எஸ்.பி.என். பிரைம் (SSPN Prime) ஆகிய இரு திட்டங்களில் சேமிப்பவர்களுக்கும் இந்த 8 ஆயிரம் வெள்ளி வரி விலக்குச் சலுகை வழங்கப்படும். அதே வேளையில் இரண்டு கணக்குகளில் சேமிப்பவர்களுக்கு 15 ஆயிரம் வெள்ளி வரி விலக்குச் சலுகை வழங்கப்படும்.

ஆண்டுக்கு 8,000 வெள்ளி வரைக்குமான வரி விலக்கு அளிக்கப்படுகிறது. இது நடப்பு மதிப்பீட்டு ஆண்டுக்கான சேமிப்புக்கானது.  ஊழியர் சேம நிதியைத் தேர்வு செய்யும் தனியார் துறை அல்லது அரசு ஊழியர்களாக இருந்தால் நடப்பு மதிப்பீட்டு ஆண்டில் ஆண்டுக்கு 3,000 வெள்ளி வரை வரி விலக்கு அளிக்கப்படுகிறது. அல்லது அரசாங்க ஓய்வூதியத்தை தேர்வு செய்யும் அரசு ஊழியர்களுக்கு ஆண்டுக்கு 7,000 வெள்ளி வரி விலக்கு அளிக்கப்படுகிறது. மாதம் ஒன்றுக்கு மிகவும் குறைவான அளவாக 30 வெள்ளியை சேமிக்கலாம். இச்சேமிப்புத் திட்டங்களில் பங்களிப்பவர்கள் மரணமடைந்தால் அச்சலுகைகள் மற்றவர்களுக்கு வழங்கப்படாது. அந்த கணக்கு மூடப்படும். சலுகைகளும் முடிவுக்கு கொண்டு வரப்படும்.

சிம்பான் எஸ்.எஸ்.பி.என். பிரைம் சேமிப்பை பொறுத்த வரையில் 2004 ஆம் ஆண்டு முதல் 2021 மே 31 ஆம் தேதி வரையில் அதன் கணக்கு உரிமையாளர்களின் எண்ணிக்கை 4,306,415 ஆகும். அதே சமயம் சிம்பான் எஸ்.எஸ்.பி.என். பிளஸ் திட்டத்தின் கீழ் 2015 முதல் 2021 மே 31 ஆம் தேதி வரையில் 678,243 கணக்குகள் திறக்கப்பட்டுள்ளன.

2021 ஆம் ஆண்டுக்கான வரி விலக்கு சலுகைகளைப் பெறுவதற்காக முதலீட்டை அதிகரிக்க நினைக்கிறீர்களா? அப்படியானால் அதற்கான வழிமுறைகள்:

* இணையம் வாயிலான விண்ணப்பம் - www.lovesspn.com என்ற அகப்பக்கத்தின் வாயிலாக ஒரு முதலீட்டாளர் தனது கணக்கில் கூடுதலாக செலுத்தலாம் அல்லது இன்னும் கணக்கு திறக்காதவர்களாக இருந்தால் புதிய கணக்கை திறக்கலாம்.

* பி.டி.பி.டி.என். நேரடிச் சேவை - சிம்பான் எஸ்.எஸ்.பி.என். கணக்கின் முதலீட்டாளர்கள் பி.டி.பி.டி.என். முகப்பில் நேரடியாக வந்து முதலீட்டுத் தொகையை அதிகரித்துக் கொள்ளலாம் அல்லது புதிய கணக்குகளை திறக்கலாம். பி.டி.பி.டி.என். விற்பனை நிர்வாகியின் மூலமாகவும் இதனை செய்யலாம்.

* நீங்கள் தேர்வு செய்யும் வங்கி வாயிலாக - சிம்பான் எஸ்.எஸ்.பி.என். பிரைம் கணக்குகளைத் திறக்க வேண்டுமானால் மேபேங்க், பேங்க் இஸ்லாம், அக்ரோ பேங்க், பேங்க் ராக்யாட், ஆர்.எச்.பி ஆகிய வங்கிகளின் வாயிலாக விரைந்து இதற்கான ஏற்பாடுகளை செய்யலாம்.

சிம்பான் எஸ்.எஸ்.பி.என். பிரைம் மற்றும் சிம்பான் எஸ்.எஸ்.பி.என். பிளஸ் ஆகியவற்றுக்கான எளிதான சேமிப்பு வழிகள்:

பி.டி.பி.டி.என். முகப்பு, சம்பளத்தில் பிடித்தம் செய்வது, இணையம் வழி வங்கிச் சேவை, பி.டி.பி.டி.என். FPX  அதிகாரப்பூர்வ அகப்பக்கம், நேரடி டெபிட், Mypay PTPTN, Shopee, kiplePay, BESTPay, KelantanPAY, JomPAY, e-pay, ATM/CDM/CICI  (பேங்க் இஸ்லாம்/பேங்க் ராக்யாட்), செவன் இலவன் உட்பட பல வழிகள் உள்ளன.

உங்கள் தேர்வு எது?


குத்தகைகள்  கைமாறினால் உரிமங்கள் ரத்து. மகாதீர்

கோலாலம்பூர்,

பூமிபுத்ராக்கள் தங்களுக்கு வழங்கப்பட்ட குத்தகைகள், உரிமங்களைக் கொண்டு ஒழுங்காக செயல்பட தவறியதாகவோ அல்லது அவற்றை பூமிபுத்ரா அல்லாதவர்களுக்கு விற்பனை செய்யப்பட்டதாகவோ கண்டறியப்பட்டால் அரசாங்கம் அவற்றை எல்லாம் ரத்துச் செய்து விடும் என   பிரதமர் துன் டாக்டர் மகாதீர் முகமட்  கடும் எச்சரிக்கை விடுத்தார்.

Read More: Malasyia Nanban Tamil Daily on 3.9.20
18


போதைப்பொருள் விநியோகம்.  5 இந்தியருக்கு தூக்கு

ஷாஆலம்,

போதைப்பொருள் விநியோக தொடர்பில் கைது செய்யப்பட்ட 5 இந்தியருக்கு தூக்குத் தண்டனை விதித்து ஷாஆலம் உயர் நீதிமன்றம் தீர்ப்பு வழங்கியது. செமினி வட்டாரத்தில் கடந்த 5 ஆண்டுகளுக்கு முன் போதைப் பொருள் விநியோகம் தொடர்பில் ஒரு டாக்சி ஓட்டுநர் உட்பட 5 இந்திய பிரஜைகளை போலீசார் கைது செய்தனர். அ. சற்குணன் (வயது 32), சுமேஷ் சுதாகரன் (வயது 30), அலெஸ் அபி ஜேக்கப் அலெக்ஸாண்டர் (வயது 37), ரஞ்சித் ரவீந்தி ரன் (வயது 28), சாஜித் (வயது 29) ஆகிய ஐவரும் செமிஞ்சே ஜாலான் சுங்கை லாலாங் பகுதியில் உள்ள தொழிற்சாலை ஒன்றில் கைது செய்யப்பட்டனர்.

இவர்களிடம் இருந்து 4,252 கிராம், 1,506 கிராம் எடை கொண்ட போதைப் பொருட்களை போலீசார் பறிமுதல் செய்துள்ளனர்.அதே வேளையில் போதைப் பொருள் தயாரிப்பதற்கான ரசாயனங்கள் உட்பட பல பொருட்களையும் போலீசார் மீட்டுள்ளனர்.கைது செய்யப்பட்ட ஐவரிடமும் மரபணு சோதனைகள் மேற்கொள்ளப்பட்டன. அதில் இப்பொருட்கள் அனைத்தும் இவர்கள் பயன்படுத்தி வந்ததற்கான ஆதாரமும் கிடைத்துள்ளது.

Read More: Malaysia Nanban News paper on 19.1.2018


ஆண் உறுப்பில் சிக்கிய மோதிரம்!

ஆண் உறுப்பில் மோதிரம் சிக்கி கொண்டதால் 20 வயதுக்கு உட்பட்ட இளைஞர் 12 மணி நேரம் வலியால் துடித்துள்ளார்.உடலுறவு செய்யும் பொழுது கூடுதல் பலத்தை பெறுவதற்காக அவர் இச்செயலை செய்துள்ளதாக கூறப்படுகிறது.இருந்த போதிலும் ஆண் உறுப்பு வீக்கம் அடைந்ததால் மோதிரத்தை அகற்ற முடியவில்லை. இதனால் சம்பந்தப்பட்ட ஆடவர் இரவு 8 மணியளவில் மருத்துவமனைக்கு அழைத்துச் செல்லப்பட்டுள்ளார். இந்த சம்பவம் தொடர்பில் இரவு 10.50 மணியளவில் பினாங்கு பொது மருத்துவமனையிலிருந்து தகவல் கிடைத்ததாக ஜாலான் பேராக் வட்டார தீயணைப்புப் படையின் அதிகாரி முகமட் அஸ்ரோல் நாயிம் அபிடின் தெரிவித்தார். ஆண் உறுப்பில் அணியப்பட்டிருந்த மோதிரத்தை வெட்டி எடுக்க சுமார் 10 நிமிடங்கள் பிடித்தது. சம்பந்தப்பட்ட இளைஞர் அந்த மோதிரத்தை அகற்ற பல முறைகளை கையாண்டு உள்ளதாக தெரிய வந்துள்ளது. சோப்பு, எண்ணெய், லோஷன் போன்றவற்றை பயன்படுத்திய போதிலும் அவரால் அந்த மோதி ரத்தை அகற்ற முடியாத பட்சத்தில் மருத்துவமனைக்கு வந்துள்ளார்.மருத்துவ அதிகாரிகளுக்கும் அதனை அகற்றுவதில் சிக்கல் ஏற்பட்டதால் தீயணைப்புப் படையின் உதவியை நாடியுள்ளதாக முகமட் அஸ்ரோல் தெரிவித்தார்.


அரசியலுக்கு வருகிறார் நடிகர் கமல்?

நடிகர் கமல்ஹாசன் திடீரென ரசிகர் மன்ற நிர்வாகிகள், வழக்கறிஞர்களுடன் ஆலோசனை நடத்தியிருப்பது பரபரப்பை ஏற்படுத்தியுள்ளது. தமது அரசியல் பிரவேசத்தை நடிகர் கமல்ஹாசன் அறிவிக்கக் கூடும் என்ற எதிர்பார்ப்பையும் ஏற்படுத்தியுள்ளது. ஜெயலலிதா மறைவுக்குப் பின்னர் நடிகர் கமல்ஹாசன் சமூக வலைதளங்கள் மூலமாக பல்வேறு கருத்துகளை வெளியிட்டு வருகிறார். ஜல்லிக்கட்டு தொடங்கி நெடுவாசல் வரை அனைத்து பிரச்சனைகளிலும் தமது கருத்துகளை தொடர்ந்து ஃபேஸ்புக், ட்விட்டர் பக்கங்களில் வெளியிட்டு வருகிறார் கமல்ஹாசன்.ஜல்லிக்கட்டு பிரச்சனையில் கமல்ஹாசனின் ரசிகர் சுதாகர் என்பவரை போலீசார் கைது செய்து சிறையிலடைத்தனர். இதற்கும் கண்டனம் தெரிவித்திருந்தார் கமல். அண்மைக்காலமாக கமல்ஹாசன் அரசியலுக்கு வரவேண்டும் என பலரும் வலியுறுத்தி வருகின்றனர். ஆனால் தமக்கு அரசியல் சரிப்பட்டு வராது என கமல் தொடர்ந்து கூறிவருகிறார். அத்துடன் கமல்ஹாசன் அரசியலுக்கு வருவதை தாம் எதிர்ப்பதாக பாஜக ராஜ்யசபா எம்.பி. சுப்பிரமணியன் சுவாமியும் கூறியிருந்தார். இந்த நிலையில் இன்று திடீரென தமது ரசிகர் மன்ற நிர்வாகிகள், வழக்கறிஞர்களுடன் கமல்ஹாசன் ஆலோசனை நடத்தினார். இதனால் கமல்ஹாசன் அரசியல் பிர வேசத்தை அறிவிப்பாரா? என்கிற பெரும் எதிர்பார்ப்பு ஏற்பட்டுள்ளது.


கல்வி உதவித் தொகையைக் குறைப்பதா?

காப்பார் கல்லூரி ஒன்று நடத்தி வரும் செடிக் பயிற்சி திட்டத்தில் தங்களின் உரிமை பறிபோனதாக பாதிக்கப்பட்ட ஏழை இந்திய மாணவர்கள் அக்கல்லூரிக்கு எதி ராக போலீசில் புகார் செய்துள்ளனர். ஒவ்வொரு மாதமும் வழங்கப்பட வேண்டிய 400 வெள்ளி அலவன்ஸ் தொகை பாதியாக குறைக்கப்பட்டதால் அம்மாணவர்கள் பெரும் அவதிக்குள் ளானதாக தெரிய வருகிறது. இதனால் அதிருப்தி அடைந்த அம்மாணவர்களில் சிலர் இங்குள்ள தனியார் கல்லூரி ஒன்றுக்கு எதிராக காப்பார் போலீஸ் நிலையத்தில் நேற்று முன்தினம் புகார் செய்தனர். செடிக் நிதித் திட்டத்தில் தங்களுக்கு வழங்கப்பட வேண்டிய படித்தொகையை அக்கல்லூரி நிர்வாகம் பாதியாக குறைத்து விட்டதாக புஷ்பாதேவி நட ராஜன் (வயது 34), புகாரில் தெரிவித்துள்ளார். செடிக் திட்டத்தின் கீழ் இவ்வாண்டு பிப்ரவரி 14 ஆம் நாள் மின்னியல் தொழில்திறன் பயிற்சிக்கு பதிவு செய்து கொண்டதாக காப்பார் தாமான் ஸ்ரீ கிராயோங்கைச் சேர்ந்த அவர் குறிப்பிட்டார். அரசாங்கத்தின் இந்த இலவச தொழில்திறன் கல்வி பயிற்சி திட்டத்திற்கு ஒவ்வொரு மாதமும் 400 வெள்ளி படித்தொகை வழங்கப்படும் என்றும் அக் கல்லூரி நிர்வாகம் எங்களிடம் உறுதி அளித்தது. இருந்தும் கடந்த மாதம் எங்களிடம் படிவம் ஒன்றை காட்டி அதில் அவசர அவசரமாக கையொப்பம் வாங்கியது. அந்த படிவத்தை முழுமையாக தெரிந்துக் கொள்ளவும் அது எங்களுக்கு வாய்ப்பு வழங்கவில்லை. ஆனால், இம்மாதம் எங்களுக்கு வழங் கப்பட்ட படித்தொகை பாதியாக குறைக்கப்பட்டது எங்களை அதிர்ச்சிக்குள்ளாக்கியது.


கார்ட்டூனிஸ்டுகள், சமூகப் போராளிகள் கைது பயத்தை ஏற்படுத்துகிறது: ஆர்.ஜே.பாலாஜி

கார்ட்டூனிஸ்டுகள், சமூகப் போராளிகளைக் கைது செய்வது, மாறுபட்ட கருத்து கொண்ட மக்கள் மீது அடக்குமுறையைக் கையாள்வது போன்றவை பயம் கொள்ள வைக்கின்றன என ஆர்.ஜே.பாலாஜி தெரிவித்துள்ளார்.

கந்துவட்டிக் கொடுமையை விமர்சித்து கார்ட்டூன் வரைந்த கார்ட்டூனிஸ்ட் பாலா நவம்பர் 5-ம் தேதி குற்றப்பிரிவு போலீஸாரால் கைது செய்யப்பட்டார். இதற்கு பலரும் தங்களுடைய எதிர்ப்பைப் பதிவு செய்து வருகிறார்கள்.கார்ட்டூனிஸ்ட் பாலா கைது செய்யப்பட்டதை கண்டித்து ஆர்.ஜே.பாலாஜி தனது ட்விட்டர் பக்கத்தில் கூறியிருப்பதாவது:

கார்ட்டூனிஸ்டுகள், சமூகப் போராளிகளைக் கைது செய்வது, மாறுபட்ட கருத்து கொண்ட மக்கள் மீது அடக்குமுறையைக் கையாள்வது போன்றவை பயம் கொள்ள வைக்கின்றன. ஏற்கெனவே இந்த அரசியலால் சோர்ந்து போய் இருக்கிறோம். எங்களை மேலும் நொந்து போக வைக்காதீர்கள். திருநெல்வே லியில் நடந்தது வெட்ககரமானது, சோகமயமானது. கார்ட்டூனிஸ்ட் செய்தது தவறென்று நிரூபிக்க வேண்டுமென்றால், அந்தப் பிரச்சினையின் மீது கவனம் செலுத்தி, மீண்டும் அப்படி ஒன்று நிகழாமல் இருக்க வழி செய்யுங்கள்.

இவ்வாறு அவர் தெரிவித்திருக்கிறார்.


'நியூ யார்க் மீது அணு குண்டு போடப்படும்..!'- மிரட்டல் விடுக்கும் வட கொரியா

அமெரிக்கா - வட கொரியா பிரச்னைக்கு முடிவு தெரியாமல் இருக்கும் நிலையில், வட கொரிய தரப்பு, 'நியூ யார்க் மீது அணு குண்டு போடுவது தங் களுக்கு சிரமமான காரியம் இல்லை' என்று மிரட்டல் விடுத்துள்ளது. வட கொரியாவின் அணு ஆயுதங்கள் சோதனைகுறித்து அமெரிக்கா, தொடக்க காலம் முதலே ஆட்சேபனை தெரிவித்துவந்தது. ஆனால், 'எங்கள் தற் காப்புக்கு நாங்கள் அணு ஆயுதச் சோதனை செய்வதை கேட்கும் அதிகாரம் யாருக்கும் கிடையாது' என்று பதிலடி கொடுத்தது வட கொரியா. அவ்வளவு தான், அன்று பற்றிக் கொண்டது இரு நாடுகளுக்கும் இடையிலான பிரச்னை. அது இன்று வரை ஓய்ந்தபாடில்லை. அமெரிக்கா, கொரிய தீபகற்பத்துக்கு கடந்த சில நாள்களாக அதிக ராணுவத் துருப்புகளை அனுப்பிவருகிறது. இந்த நிலையில், வட கொரிய அரசின் செய் தித்தாளான 'ரோடங் சின்மன்' (Rodong Sinmun), 'ட்ரம்ப் இந்த ஆண்டு தொடக்கத்தில், வட கொரியா என்னதான் அணு ஆயுதச் சோதனை நடத்தினாலும், அணு குண்டை அமெரிக்காவுக்கு எதிராகப் பயன்படுத்தாது என்று அலட்சியமாகத் தெரிவித்துள்ளார். ஆனால், வட கொரியாவிலிருந்து நியூயார்க் நக ரத்துக்கு அணு ஆயுதம்மூலம் தாக்குதல் நடத்துவது ஒன்றும் சாத்தியமில்லாத காரியம் இல்லை.' என்று மிரட்டல் விடுக்கும் தொனியில் செய்தி வெளி யிட்டுள்ளது. ட்ரம்ப், இந்த ஆண்டு தொடக்கத்தில் சொன்ன கருத்துக்கு, இப்போது வட கொரியா பதிலளித்திருப்பது பலரை ஆச்சர்யப்பட வைத்துள்ளது. ட்ரம்ப், சமீபத் தில் தனது ஜப்பான் பயணத்தை அடுத்து, 'வட கொரியாவுக்கு எதிராக எந்தவித நடவடிக்கைக்கும் தயாராக இருங்கள்' என்று ஜப்பானிய பிரதமரிடம் கூறி யிருந்தார்.


புலிகளின் தமிழ் ஈழ கொள்கை இன்னும் உயிருடன் இருக்கிறது

கொழும்பு

 ‘‘விடுதலைப் புலிகள் அமைப்பு ராணுவ ரீதியாக தோற்கடிக்கப்பட்டு 9 ஆண்டுகள் ஆன போதும், அதன் தமிழ் ஈழ கொள்கை இன்னும் உயிருடன்தான் இருக்கிறது’’ என்று இலங்கை அதிபர் மைதிரிபாலா சிறிசேனா கூறியுள்ளார். இலங்கையில் தனித்தமிழ் ஈழம் கோரி விடுதலைப் புலிகள் 37 ஆண்டு களுக்கு மேலாக நடத்தி வந்த போராட்டம், 2009ம் ஆண்டு, மே 18ம் தேதி நடந்த இறுதிப்போரில் முடிவுக்கு வந்தது. அன்றைய தினம், முள்ளி வாய்க்காலில் நடந்த ராணுவ நடவடிக்கையில் புலிகள் அமைப்பின் தலைவர் பிரபாகரன் கொல்லப்பட்டார். இந்த தினத்தை இலங்கை அரசும், ராணு வமும், போரில் கொல்லப்பட்ட வீரர்களின் நினைவு தினமாக அனுசரித்து வருகின்றன.

அதே நேரம், தமிழர்கள் இந்த தினத்தை துக்க தினமாக அனுசரித்து வருகின்றனர். புலிகள் - ராணுவம் இடையே இறுதிப் போர் நடைபெற்ற முள்ளி வாய்க்கால் பகுதியில் கடந்த வெள்ளிக்கிழமை 5 ஆயிரத்துக்கும் மேற்பட்ட தமிழர்கள் திரண்டு, போரில் கொல்லப்பட்ட மக்களுக்கு அஞ்சலி செலுத்தி னர். இதில், வடக்கு மாகாண முதல்வர் விக்னேஸ்வரன் மட்டுமே கலந்து கொண்டார். மற்ற இலங்கை தமிழ் தலைவர்கள் யாரும் கலந்து கொள்ள வில்லை.

இதில் பேசிய விக்னேஸ்வரன், இனிவரும் ஆண்டுகளில் மே 18ம் தேதி ‘தமிழர் படுகொலை தினமாக’ அனுசரிக்கப்படும் என அறிவித்தார். இந்நிலை யில், இறுதிப் போரின் 9ம் ஆண்டு நினைவு தினத்தை முன்னிட்டு கொழும்புவில் அரசு சார்பில் நடைபெற்ற நிகழ்ச்சியில் அதிபர் மைதிரிபாலா சிறிசேனா கலந்து கொண்டார். அதில் அவர் பேசுகையில், ‘‘விடுதலைப் புலிகள் அமைப்பு ராணுவ ரீதியாகவும், உடல் ரீதியாகவும் தோற்டிக்கப்பட்டு 9 ஆண்டுகள் கடந்த போதிலும், அதன் கொள்கைகள் இன்னும் உயிருடன்தான் இருக்கின்றன.

இந்த அமைப்பின் சர்வதேச ஏஜென்ட்டுகள், இப்போதும் தமிழ் ஈழம் உருவாக்கும் முயற்சிகளில் ஈடுபட்டு வருகின்றனர். விடுதலைப் புலிகள் அமைப்பு இப்போதும் இலங்கை அரசுக்கு சவாலாக இருக்கிறது. இந்த அமைப்பின் ஆதரவாளர்கள் லண்டனில் சமீபத்தில் நடத்திய போராட்டத்தில் இருந்து இது தெரிகிறது. எனவே, விடுதலைப் புலிகளின் கொள்கைகளை தோற்கடிக்க, அரசுக்கு இலங்கை மக்கள் ஆதரவு அளிக்க வேண்டும்’’ என்று அழைப்பு விடுத்தார்.


வெடிகுண்டு வைக்கத் தூண்டிய ஒரு காதல் கதை

கிள்ளான், ஒரு காதல் கதையின் முடிவே ஒரு குற்றவாளி உருவாவதற்கு தொடக்கமாக அமைந்தது. தனது முன்னாள் காதலியின் காரில் வெடிகுண்டை வைக்கும் அளவிற்கு ஓர் ஆடவன் துணிந்து விட்டான் என்றால் அவனது விரக்தியின் எல்லை எந்த அளவு என்பது நமது கற்பனைக்கு எட்டிய விஷயம்தான். சம்பந்தப்பட்ட அந்த ஆடவர் மற்றும் வெடிகுண்டு வைக்கப்பட்ட காரின் உரிமையாளரான அந்த பெண்ணின் விவரங்களை போலீசார் ரகசியமாக வைத் துள்ளனர். இருந்தாலும், அவர்கள் இருவரும் காதலர்கள் என்பதன் அடிப்படையிலும் இருவருக்கும் இடையே மனக்கசப்பு ஏற்பட்டுள்ளது என்பதன் அடிப் படையிலும் சிலாங்கூர் போலீசார் விசாரணையை முடுக்கி விட்டுள்ளனர். தன் முன்னாள் காதலிக்கு வெடிகுண்டு வைக்க நினைத்த அந்த இந்திய ஆடவர் தற்போது நான்கு நாள் தடுப்புக் காவலில் வைக்கப்பட்டுள்ளார்.கிள்ளான், காப்பாரில் இன்று இதுதான் பேச்சாக இருக்கின்றது. ஒரு தாதியாக பணியாற்றும் தன் காதலி தன்னை வெறுத்து ஒதுக்கியதால் ஏமாற்றமும், ஆத்திரமும் அடைந்த ஆடவர் காரில் வெடிகுண்டு வைக்கும் செயலில் ஈடுபட்டதாக போலீசார் கூறியுள்ளனர். அது மட்டுமல்ல, தனது காதலி ஓட்டும் அந்த புரோட்டோன் சாகா ரகக் காருக்கு தவணை முறை பணம் செலுத்தப்படுவதாகவும், அதற்கு உத்தரவாதக் கையெழுத்தை தாம் போட்டிருப்பதால் தான் பல தொல்லைகளை எதிர்நோக்கியதாகவும், இதனால் விரக்தியடைந்து தாம் இச்செயலில் ஈடுபட்டதாகவும் சம்பந்தப்பட்ட அந்த ஆடவர் போலீஸ் வாக்கு மூலத்தில் கூறியிருக்கிறார். தான் சந்தேகப்படுவது தனது முன்னாள் காதலனை என்று அப்பெண் போலீஸ் புகாரில் கூறியிருந்ததை அடுத்து, கிள்ளான் தாமான் பெட்டாலிங் இண் டாவில் உள்ள ஒரு வீட்டில் நேற்று முன்தினம் அந்த காதலன் கைது செய்யப்பட்டார். வீட்டினுள் நுழைந்த போலீசா ருக்கு ஓர் அதிர்ச்சி காத்திருந்தது. வெடிகுண்டு தயாரிப்பதற்குத் தேவையான பட்டாசு வெடிமருந்துடன் மற்ற வகையான மின்னியல் பொருட்களையும் அவர்கள் கண்டெடுத்தனர். அந்த 28 வயது சந்தேகப் பேர்வழி ஒரு தனியார் கல்லூரியின் முன்னாள் மாணவர் என்றும் 2006-இல் அங்கு மின்னியல் துறையில் கல்வி கற்றதாகவும் போலீசார் தெரிவித்தனர். மின் பொருள் நிறுவனம் ஒன்றில் விற்பனை முகவராகவும் அவர் பணியாற்றியிருக்கின்றார். சம்பந்தப்பட்ட அந்த தாதி தனது முன்னாள் காதலி என்பதை போலீசாரிடம் அந்த ஆடவர் ஒப்புக்கொண்டார். தங்களுக்கிடையே பணப்பிரச்சினை இருந் ததாகவும் அவர் தெரிவித்ததாக சிலாங்கூர் குற்றப்புலனாய்வு இலாகாவின் தலைவர் மூத்த உதவி ஆணையர் ஃபாட்ஸில் அஹ்மட் கூறினார். கல்லூரியில் தான் கற்ற கல்வியை வெடிகுண்டு தயாரிப்பதற்கு அவர் பயன்படுத்தியிருப்பதாகக் குறிப்பிட்ட அவர், அந்த ஆடவர் மீது போதைப்பொருள் மற்றும் அச்சுறுத்திய இரு குற்றச்சாட்டுக்கள் ஏற்கெனவே பதிவாகியிருப்பதாகவும் சொன்னார். கடந்த சனிக்கிழமை நிகழ்ந்த சம்பவத்தில், குறிப்பிட்ட அந்த பெண் காப்பாரில் தனியார் கிளினிக் ஒன்றில் வேலை முடிந்து வீடு திரும்பும்போது காரி லிருந்து ஒரு வித சத்தம் வருவதை அறிந்து தன் மாமாவிடம் தெரிவிக்க, காரை பரிசோதனை செய்ததில் சொந்தமாக செய்யப்பட்ட ஒரு வெடிகுண்டு காருக்கடியில் பொருத்தப்பட்டிருப்பது கண்டு அதிர்ச்சியுற்றார். பிறகு போலீசில் இது பற்றி புகார் செய்தார்.


நீதிமன்ற காவலிலிருந்து  தப்பிச் சென்ற கைதி!

ஈப்போ நீதிமன்ற காவலிலிருந்து லோரிக்கு கொண்டு செல்லும் நேரத்தில் தப்பிச் சென்ற கைதி இரண்டு மணி நேரத்திற்கு பின்னர் மீண்டும் பிடிபட்டுள் ளார்.விசாரணைக்காக நீதிமன்றம் கொண்டு வரப்பட்ட அவர், நேற்று முன்தினம் மாலை 4.45 மணியளவில் போலீசாரிடமிருந்து தப்பியுள்ளார்.அவரைப் பிடிப்பதற்காக மேற்கொள்ளப்பட்ட ஓப்ஸ் தஹான் நடவடிக்கையின் மூலம் அவர் மீண்டும் பிடிபட்டதாக ஈப்போ மாவட்ட போலீஸ் தலைவர் சம் சாங் கியோங் தெரிவித்தார். புந்தோங்கைச் சேர்ந்த 26 வயதுடைய அந்நபருக்கு ஜாமின் தொகையாக வெ.4 ஆயிரத்தை நீதிபதி விதித்தார். அத்தொகையை கட்ட முடியாத பட்சத்தில் அக்கைதி தப்பிச் செல்ல முயற்சி செய்திருக்கலாம் என நம்பப்படுகிறது. நீதிமன்றத்திலிருந்து இவருடன் சேர்ந்து 22 கைதிகள் போலீஸ் வேனுக்கு கொண்டு செல்லப்பட்டனர். அச்சமயம் பார்த்து இந்த ஆடவர் போலீசிடமிருந்து தப்பி அருகிலுள்ள புதருக்குள் ஓடி மறைந்துள்ளார். புதருக்கு பக்கத்திலுள்ள ஆற்றில் மறைந்து கொண்டிருந்த கைதியை போலீசார் சுற்றி மடக்கி கைது செய்துள்ளனர். இந்த சம்பவம் தொடர்பில் அவரை லோரிக்கு கொண்டு சென்ற அதிகாரிகள் மீது விசாரணை மேற்கொள்ளப்படும். கவனக் குறைவினால் இந்த சம்பவம் நேர்ந்திருந்தால், சம்பந்தப்பட்ட அதி காரிகள் மீது கண்டிப்பாக நடவடிக்கை எடுக்கப்படும் என சாங் கியோங் தெரிவித்தார்.


சுவாதி படுகொலை தொடர்பாக சிறையில் அடைக்கப்பட்டிருந்த ராம்குமார் மரணம்

சுவாதி படுகொலை தொடர்பாக கைதுசெய்யப்பட்டு சிறையில் அடைக்கப்பட்டிருந்த ராம்குமார் மரணமடைந்ததை அடுத்து உண்மை குற்றவாளிகளின் பெயர் மற்றும் விலாசத்தை வெளியிட்டுள்ளார் தமிழச்சி இதுகுறித்து தமிழச்சி தனது பேஸ்புக் பக்கத்தில் வெளியிட்டுள்ள செய்தி: சுவாதி படுகொலை விசாரணையில் இன்னும் பல கொலைகள் தொடரும். அது ராம்குமாரோடு முடியாது! சுவாதி படுகொலை செய்யப்பட்ட சில தினங்களில் வீடியோவில் பதிவான ஒரு மர்ம நபர் குறித்த காட்சியை பத்திரிகைகள் வெளியிட்டன. அதற்கு பிறகே இன்னொரு வீடியோவில் ராம்குமார் நடந்து செல்வதாக கூறி மற்றொரு வீடியோ காட்சி காவல்துறை தரப்பில் வெளியிடப்பட்டது. முதலில் காட்டிய மர்ம நபர் யார்? அவரை குறித்து தமிழக காவல்துறை ஏன் விசாரணை நடத்தவில்லை? என்கிற கேள்வியை யாருமே எழுப்பவில்லை. இரண்டு காட்சியில் இருப்பவர்களும் ராம்குமார் தான் என்று மக்களை நம்ப வைத்துவிட்டார்கள். ஆனால், முதல் காட்சியில் உள்ள மர்ம நபரை காப்பாற்றத்தான் அரசு அதிகார அமைப்புகள் ராம்குமாரை குற்றவாளியாக்க முற்பட்டது. காவல்துறை வெளியிட்ட முதல் படத்தில் இருப்பவர் பெயர் மணி. இவருடைய அப்பா பெயர் இசக்கி, ஆட்டோ டிரைவராக இருக்கிறார். அம்மா மாரி. "தேவர் பேரணி மாடசாமி பிலட்டிங் காண்ரக்டர் இல் மணி வேலை செய்கிறார். இவர் கருப்பு முருகானந்தம் கூலிப்படைகளில் ஒருவர். இவருடைய சொந்த ஊர் முத்தூர் (சிவந்திப்பட்டி) நெல்லை மாவட்டம். சுவாதியை படுகொலை செய்தவர்களில் இவரும் இருந்தார். கொலை நடந்த பின் தன் ஊருக்கு 2 மாதங்களாக செல்லாமல் தலைமறைவாக இருந்த மணி 10 நாட்களுக்கு முன்புதான் சொந்த ஊருக்கு சென்றுள்ளார். அதுவும் மொட்டை தலையோடு. இச்செய்தியை நான் ஏன் பதிவு செய்யவில்லை என்றால் இத்தகவல் அவரது உயிருக்கு ஆபத்தை ஏற்படுத்தக் கூடும். அல்லது கருப்பானந்தம் கூலிப்படைகள் அவரையும் கொன்றுவிடக் கூடும். இல்லாவிட்டால் மீண்டும் இவர் தலைமறைவாகி விடுவார் என்று கவனமாக இருந்தேன். நாளை 19 செப்டம்பர் ராம்குமார் ஜாமீன் மனு விசாரணைக்கு பின் ராம்குமார் சிறையில் இருந்து வெளிவந்த பிறகே சுவாதி படுகொலை தொடர்பான நபர்கள் குறித்து பேச நினைத்திருந்தேன். ராம்குமார் சிறைக்குள்ளேயே கொல்லப்பட்டு விட்டார். படுகொலைக்கு தொடர்பற்ற அவரே படுகொலை செய்யப்பட்டு விட்டார். முத்தூர் வாசிகளே! உங்கள் ஊரைச் சேர்ந்த மணி இன்னும் சில மணி நேரங்களில் கொல்லப்படலாம். ஆனால் அது தற்கொலை என்றே சொல்லப்படும். அல்லது மணி தலைமறைவாகலாம். 2 மாதத்திற்கு பிறகு வந்தவன் 2 வருடங்களுக்கு பிறகு வரலாம். அல்லது வராமலேயே போகலாம். ஏனென்றால் சேர்ந்த இடம் அப்படி. ஒருவேளை இவனெல்லாம் 'அப்ருவர்' ஆனால் கூட காவல்துறையே தற்கொலை செய்துவிடும். பொதுமக்கள் செய்தால் தான்டா கொலை. அதையே காவல்துறை செய்தால் தற்கொலைடா. இதுதாண்டா தற்போதைய தமிழ்நாட்டு போலிஸ் பாணி. இந்த அரசியல் புரியலன்னா உன் மரணமும் தற்கொலையில் தான்டா முடியும்! (பி.கு: இப்படி ஒரு நபர் அந்த ஊரிலேயே இல்லை என்றும் செய்திகள் வரும். அதையும் நாம் பார்ப்போம்) என கூறியுள்ளார்.


மலேசிய கிண்ணம் ஜேடிதி சமநிலை!

கோலாலம்பூர், ஜூலை 21- மலேசிய கிண்ண கால்பந்துப் போட்டியின் நேற்றைய ஆட்டங்களில் களமிறங்கிய ஜேடிதி அணியினர் இரு ஆட்டங்களில் சமநிலை கண்டனர். ஹங் ஜெபாட் அரங்கில் நடைபெற்ற ஆட்டத்தில் ஜேடிதி அணியினர் போலீஸ்படை அணியை சந்தித்து விளையாடினர். விறுவிறுப்பாக நடைபெற்ற இந்த ஆட்டத்தில் இரு அணிகளும் 1-1 என்ற கோல் கணக்கில் சமநிலை கண்டனர். ஜேடிதி அணியின் வெற்றி கோலை அம்ரி யாஹ்யா அடித்த வேளையில் போலீஸ்படையின் கோலை ஷாவுவான் அடித்தார். மற்றொரு ஆட்டத்தில் ஜேடிதி 2 அணியினர் கோல் எதுவும் அடிக்காமல் சரவா அணியுடன் சமநிலை கண்டனர். கோலாலம்பூர் அணியினர் பகாங் அணியை சந்தித்து விளையாடினர். இதில் அபார ஆட்டத்தை வெளிப்படுத்திய கோலாலம்பூர் அணியினர் 2-0 என்ற கோல் கணக்கில் பகாங் அணியை வீழ்த்தி வெற்றி பெற்றனர். பேரா அணியினர் 4-1 என்ற கோல் கணக்கில் பிகேஎன்எஸ் அணியை வீழ்த்தி வெற்றி பெற்றனர். நெகிரி செம்பிலான் அணியினர் 3-2 என்ற கோல் கணக்கில் மலாக்கா யுனைடெட் அணியை வீழ்த்தி வெற்றி பெற்றனர்.


திமுகவின் செயல்பாடுகள் பாஜகவுக்குத்தானே பலன் தரும்?.. மிரட்சியில் தொண்டர்கள்

சென்னை:

திமுகவின் அடுத்தடுத்த அரசியல் நகர்வுகளால் பாரதிய ஜனதா கட்சியின் பி டீமாக அக்கட்சி உருவெடுக்கிறதோ? என்று மிரண்டு போய் உள்ளனர் திமுக தொண்டர்கள். 2014 லோக்சபா தேர்தலின் போதே திமுகவின் 2-ம் கட்ட தலைவர்கள் சிலர் பாஜக அணிக்கு தாவுவதில் மும்முரம் காட்டினர். ஆனால் இன்னமும் கொள்கை பிடிப்புடன் இருக்கும் சில தலைவர்கள் முயற்சியால் பாஜக அணியில் திமுக இடம்பெறவில்லை.

இதன்பின்னரும் அந்த 2-ம் கட்ட தலைவர்களின் பாஜக பாசம் விட்டுவிடவில்லை. திமுக தலைவர் கருணாநிதியை பிரதமர் மோடி சந்திக்க வந்த போது அப்படி ஒரு புளகாங்கிதத்தில்தான் அந்த புள்ளிகள் வலம் வந்தனர். இன்னொருபுறம் தமிழக காங்கிரஸ் கமிட்டித் தலைவராக திருநாவுக்கரசர் நியமிக்க ப்பட்டது முதல் அதிமுக மீதான அதீத பாசத்தைத்தான் அவர் காட்டி வருகிறார்.

திமுகவை பகிரங்கமாக விமர்சிக்கவும் திருநாவுக்கரசர் தயங்கவில்லை. ஜெயலலிதா மறைவுக்குப் பின்னர் திருநாவுக்கரசரின் அதிமுக நெருக்கம் இன்னமும் அதிகரித்தது. இதையே வாய்ப்பாக வைத்துக் கொண்டு காங்கிரஸை கழற்றிவிடுவதில் திமுகவின் பாஜக ஸ்லீப்பர் செல்கள் மும்முரமாக களம் இறங்கின. தமிழகத்தின் அரசியல் களம் திமுகவுக்கு மிகவும் சாதகமாக இருந்தது.. ஆனால் டெல்லியின் கண்ணசைவுகளுக்கேற்பவே திரை மறைவில் இயங்குவதில் மட்டும் திமுக தீர்மானமாக இருந்தது.

அன்றைய ஓபிஎஸ் அரசுக்கும் இன்றைய ஈபிஎஸ் அரசுக்கும் நெருக்கடி வரக்கூடாது என்கிற பாஜகவின் வியூகங்களுக்கு கை கொடுத்தது திமுக. இந்த நிலையில் காங்கிரஸ், பாஜக அல்லாத அணி குறித்து தேசிய அளவில் விவாதங்கள், பேச்சுவார்த்தைகள் தொடங்கின. பாஜகவைப் பொறுத்தவரையில் காங்கிரஸ் தலைமையில் ஒரு வலுவான அணி அமைந்தால் எதிர்ப்பு வாக்குகள் அனைத்தும் ஓரணிக்கு சென்றுவிடும். ஆகையால் 3-வது அணி ஒன்று அமைய வேண்டும்; அது தங்களுக்கு சாதகம் என விரும்புகிறது.

இதனைத்தான் 3-வது அணி பேச்சுகள் தொடங்கிய போதிருந்தே இடதுசாரிகள் சுட்டிக்காட்டி வருகின்றன. ஆனால் திமுக தலைமையோ தொடக்கம் முதலே 3-வது அணி முயற்சிக்கு சிக்னல் கொடுத்துக் கொண்டே வந்தது. இதன் அடுத்த கட்டமாகத்தான் தமிழக ஆளுநர் பன்வாரிலால் புரோஹித்து டனான திமுக தலைமையில் தொடர் சந்திப்புகள். இச்சந்திப்புகளுக்குப் பின்னர் காங்கிரஸை கூட்டணியில் இருந்து கழற்றிவிடுவது என்பதில் திமுக தீர்மானமாகிவிட்டது.

இதை வெளிப்படுத்தும்விதமாகத்தான் திடீரென மமதா பானர்ஜியின் 3-வது அணி முயற்சிக்கு மீண்டும் பாராட்டு தெரிவித்திருக்கிறது திமுக. திமுகவைப் பொறுத்தவரையில் என்னதான் இந்துத்துவா எதிர்ப்பு, திராவிட இயக்கம் என பேசிவந்தாலும் அக்கட்சிக்கு பாஜக ஒன்றும் தீண்டத்தகாத கட்சி அல்ல. ஏனெனில் தான் அரசியலில் இருக்கும் வரை ஒருபோதும் பாஜகவுடன் கூட்டணியே கிடையாது என தினகரன் அறிவிக்கிற அளவுக்கு கூட திமுக தலைமை இதுவரை திட்டவட்டமான அறிவிப்பை வெளியிடவில்லை.

திடீர் திடீர் என இந்துத்துவா எதிர்ப்பு, பாஜக விமர்சனத்தை முன்வைத்தாலும் அதன் மீதான நம்பகத்தன்மை தொண்டர்களிடம் கேள்விக்குறியாகத்தான் இருக்கிறது. தமிழகத்தில் பாஜகவுடன் கூட்டணி வைத்தால் திமுகவின் எதிர்காலம் குழிதோண்டி புதைத்ததாகிவிடும். அதனால்தான் திமுக இன்னமும் பாஜகவுடன் நெருங்குவதற்கு பம்முகிறது. ஆனால் அதன் போக்குகளும் செயல்பாடுகளும் லோக்சபா தேர்தலில் பாஜகவுக்கு உதவும் வகையில்தான் இருக்கிறது. இதன் ஒரு பகுதிதான் 3-வது அணிக்கான ஆதரவாக பார்க்கப்படுகிறது. திமுக தலைமையின் இந்த முடிவுகள் அக்கட்சி தொண்டர்களை அதிர்ச்சியடைய வைத்துள்ளது.


கே.எல்.ஐ.ஏ அறிவிப்பு பலகைகளில் இன்னும் தமிழுக்கு இடமில்லை

ஆறுமுகம்பெருமாள் சிப்பாங், உலகின் அதிநவீன விமான நிலையங்களின் பட்டியலில் 13-ஆவது இடத்தை வகிக்கும் சிப்பாங்கில் உள்ள கோலாலம்பூர் அனைத்துலக விமான நிலை யத்தின் அறிவிப்புப் பலகைகளில் இன்னும் தமிழ் எழுத்துப் பொறிக்கப்படாதது மிகப்பெரிய குறையாகவே இருந்து வருகிறது. அவ்விமானம் திறக்கப் பட்டு ஜூன் 27-ஆம் தேதியுடன் 19 ஆண்டுகள் நிறைவாகியுள்ளன. கோலாலம்பூர் அனைத்துலக விமான நிலையத்தின் அறிவிப்புப் பலகைகளில் தமிழ் எழுத்துக்கள் எழுதப்படவேண்டும் என பொது இயக்கங்களைச் சேர்ந்த தமிழ் ஆர்வலர்கள் பலமுறை போர்க்கொடி உயர்த்தி வந்துள்ளனர். எனினும், தொடர்ந்து அங்கு தமிழ்மொழிக்கு இருட்டடிப்பு செய்யப்படுவது குறித்து அவர்கள் தங்களின் ஆட்சேபத்தையும் கண்டனத்தையும் தெரிவித்துள்ளனர். நாட்டின் முன்னாள் பிரதமர் துன் மகாதீர் முகமட் சிந்தனையில் உருவானதுதான் கோலாலம் பூர் அனைத்துலக விமான நிலையம். அதன் கட்டுமானம் 1990- ஆண்டு தொடங்கி, 1998 ஜூன் மாதம் 27-ஆம் தேதி அப்போதைய மாமன்னர் துவாங்கு ஜபார் விமான நிலையத்தை அதி காரப் பூர்வமாக திறந்து வைத்தார். பல அதிநவீன தொழில் நுட்பத்துடன் கட்டப்பட்டுள்ள இந்த விமான நிலையத்தில் பயணிகளின் நலனுக்காக வைக்கப்பட் டுள்ள அறிவிப்புப் பலகைகளில் நமது நாட்டின் அதிகாரப்பூர்வ மொழியான தேசிய மொழி உட்பட ஆங்கிலம், அரபு, ஜாவி மற்றும் இரு பிரிவுகளைக் கொண்ட சீன மொழிகளிலான எழுத்துக்கள் இடம் பெற்றுள்ள நிலையில் இந்நாட்டின் மூன்றாவது இனமாக வாழ்ந்துவரும் இந்தியர்களின் தமிழ் மொழி எழுத்துக்கள் இடம்பெறவில்லை என்பது இந்நாட்டில் உள்ள ஒட்டுமொத்த இந்திய சமுதாயத்தைச் சேர்ந்தவர்களை அரசாங்கம் ஏமாற்றியதற்கு ஒப்பாகும். இவ்விமான நிலையத்தை இந்தியர்களும் முழுமையாக பயன்படுத்தி வரும் வேளையில் வெளிநாட்டு மொழிக்கு முக்கியத்துவம் கொடுத்துள்ள அர சாங்கமும், விமான நிறுவனமும் ஏன் தமிழர்களுக்குச் சொந்தமான தமிழ்மொழி எழுத்திற்கு மட்டும் இருட்டடிப்பு செய்திருக்கிறது என இந்நாட்டிலுள்ள தமிழ்மொழி மீது அதீத பற்று வைத்துள்ள பற்றாளர்கள் கேள்விக்கணைகளை தொடுத்துள்ளனர். இங்கு சிப்பாங்கில் செயல்பட்டுவரும் அனைத்துலக விமான நிலையம் உட்பட இரண்டாவது விமான நிலையம் ஆகியவற்றின் பல பகுதிகளில் வைக்கப் பட்டுள்ள அறிவிப்புப் பலகைகளில் தமிழ்மொழி தவிர்த்து பல மொழிகள் இடம் பெற்றிப்பது அரசாங்கம் தமிழ் மொழிக்கு உரிய மரியாதையை வழங்க வில்லை என்பதையே காட்டுகிறது என்பதை வலியுறுத்தும் வகையில் தமிழ் சார்ந்த சமுதாய இயக்கங்களைச் சேர்ந்த வர்கள் குரல் கொடுத்து வந்துள் ளனர் என்றாலும் அவர்களின் குரலுக்கு சம்பந்தப்பட்ட தரப்பினர் பதில் கொடுக்க முன் வந்தபாடில்லை.


தேர்தலுக்கு வெ.3 கோடி செடிக் நிதி. விசாரணை தேவை

கோலாலம்பூர்,

இந்திய சமூக -பொருளாதார மேம்பாட்டு சிறப்புப் பிரிவின் (செடிக்) நிதியில்  3 கோடி வெள்ளி நிதியை  முன்னாள் பிரதமர் டத்தோஸ்ரீ நஜீப் துன் ரசாக் தலைமையிலான அரசாங்கம் மோசடி செய்துவிட்டது என்ற குற்றச்சாட்டை விசாரிக்க வேண்டுமென மனிதவள அமைச்சர் எம்.குலசேகரன்  நேற்று வலியுறுத்தி யுள்ளார். அந்த 3 கோடி வெள்ளி நாட்டின் 14 ஆவது பொதுத் தேர்தலுக்காக பயன்படுத்தப்பட்ட தாக கூறப்படும் விவகாரம் குறித்தும் ஆழமாக விசாரணை செய்யப்பட வேண்டும் என்று அவர் வலியுறுத்தினார்.

Read More: Malaysia Nanban Tamoil Daily on 8.6.2018


கணவர் தற்கொலை, மனைவி  பிள்ளைகள் படுகொலை.

கழுத்து நெரிக்கப்பட்டு இறந்து கிடந்த இரு பிள்ளைகள், படுக்கையில் உயிரற்ற உடலாய் தாயார், தூக்கில் தொங்கிய தந்தை. ஒரே குடும்பத்தைச் சேர்ந்த இந்த நால்வரின் கொடூரமான மரணம் ஜொகூர் முத்தியாரா ரினி குடி யிருப்புப் பகுதி வாழ் மக்களையே அதிர்ச்சியில் உறைய வைத்துள்ளது.

இங்குள்ள ஓர் ஆடம்பர குடியிருப்புப் பகுதியான முத்தியாரா ரீனி, ரீனி ரெசிடன்ஸ், ஜாலான் உத்தாமா 41-இல் உள்ள தங்கள் வீட்டில் நேற்று அந்த நால்வரின் சடலங்களும் கண்டெடுக்கப்பட்டன. இவர்களின் மரணத்திற்கு பின்னணி கடன் தொல்லை காரணமாக இருக்கலாம் என்று நம்பப்படுகிறது.

நேற்று, பிற்பகல் 2.30 மணிக்கு நிகழ்ந்த இச்சம்பவத்தில் எல்.பூபாலன் ரத்னம் (52) தனது வீட்டின் இரண்டாவது மாடியில் உள்ள ஓர் அறையில் தூக்கில் தொங்க காணப்பட்டார். அவரின் மனைவி பி.ஜெயா பிச்சைமுத்து (46) வீட்டின் வரவேற்பறைக்கு அருகில் உள்ள கட்டிலில் இறந்து கிடந்தார். அதே சமயம், அவர்களின் 9 வயது மகள் கிருஷ்ணா பிரத்தீனா, 14 வயது மகன் ஷர்வீன் ஆகிய இருவரும் கழுத்து நெரிக்கப்பட்டு  மேல் மாடியில் உள்ள சாமி அறையில் இறந்து கிடந்தனர் என்று இஸ்கந்தார் புத்ரி மாவட்ட போலீஸ் தலைவர், துணை ஆணையர் நூர் ஹஷிம் முகமட் தெரிவித்தார்.

மரணமடைந்த பூபாலன் மதுபான விற்பனையில் ஈடுபட்டு வந்ததாகவும், அவர்களின் மரணத்தை அண்டை வீட்டார் அறிந்து போலீசுக்கு தகவல் கொடுத்ததாகவும் அவர் விவரித்தார்.

Read More: Nanban News Paper on 7.10.2017


பொதுமக்கள் வெடிகுண்டுகளை காவல் நிலையத்தில் ஒப்படைக்க இலங்கை அரசு உத்தரவு

கொழும்பு,

சட்டவிரோத முறையில் வெடிகுண்டுகளை வைத்திருக்கும் பொதுமக்கள் அவற்றை அருகிலுள்ள காவல் நிலையத்தில் ஒப்படைக்கும்படி இலங்கை அரசு உத்தரவிட்டு உள்ளது.

இலங்கையில் கடந்த ஏப்ரல் 21ஆம் தேதி கிறிஸ்துவ ஆலயங்கள் மற்றும் 5 நட்சத்திர ஓட்டல்கள் உள்ளிட்ட 8 இடங்களில் தற்கொலை வெடிகுண்டு தாக்குதல்கள் நடத்தப்பட்டன.  இதில் 253 பேர் உயிரிழந்தனர்.  500 பேர் வரை காயமடைந்தனர்.  அவர்கள் பல்வேறு மருத்துவமனைகளில் சிகிச்சை பெற்று வருகின்றனர்.

இந்த சம்பவத்தில் பலியானவர்களில் 10 இந்தியர்கள் மற்றும் 40 வெளிநாட்டினரும் அடங்குவர்.  தாக்குதல்களுடன் தொடர்புடைய ஆசிரியர், மருத்துவர் உள்பட 106 பேர் கைது செய்யப்பட்டு விசாரணை நடந்து வருகிறது. இதனை தொடர்ந்து வீடுகளில் நடந்த தேடுதல் வேட்டையில் வாள் மற்றும் பிற ஆயு தங்களை போலீசார் கைப்பற்றினர்.  இதில் அரசியல்வாதிகள் உள்ளிட்ட பலர் கைது செய்யப்பட்டனர்.  இந்த நிலையில், இலங்கை அரசு புதிய அறி விப்பினை வெளியிட்டுள்ளது.

இதன்படி, இலங்கையில் சட்டவிரோத வெடிகுண்டு பொருட்கள் பற்றிய தகவலை மற்றும் அவற்றை வைத்திருக்கும் பொதுமக்கள் அருகிலுள்ள காவல் நிலையத்தில் ஒப்படைக்க இன்று காலை 6 மணியில் இருந்து 3 நாட்கள் அவகாசம் வழங்கப்படுகிறது என அதிகாரிகள் தெரிவித்து உள்ளனர். இது போன்ற வெடிகுண்டுகளை வைத்துள்ள தனிநபர்கள் அருகிலுள்ள காவல் நிலையத்தில்  14ஆம் தேதி (செவ்வாய் கிழமை) காலை 6 மணிக்கு முன் இதுபற்றி போலீசாரிடம் தகவல் தெரிவிக்க வேண்டும் என்றும் உத்தரவிட்டு உள்ளனர்.


மஇகாவுக்கு வேட்பாளர் பஞ்சமா? தோல்வி அடைந்தவர்களுக்கு ஏன் மறுபடியும் சீட்!

கோலாலம்பூர்,

பினாங்கு  பிறை சட்டமன்றத் தொகுதியை தவிர  1974 ஆம் ஆண்டு  முதல்  2008 வரையில் அனைத்து பொதுத்தேர்தல்களிலும் 100 விழுக்காட்டு வெற்றியை பதிவு செய் துள்ள மஇகா, பொதுத் தேர்தல்களில் தோல்வி அடைந்தவர்களுக்கு மறுபடியும் போட்டியிட வாய்ப்பு வழங்கப்படுவதானது, தேசிய முன்னணியின் மூன்றாவது மிகப் பெரிய கட்சியான மஇகாவில் தகுதி வாய்ந்த வேட்பாளர்களுக்கு கடும் பஞ்சம் ஏற்படும் அளவிற்கு பாலைவனமா கிவிட்டதா என்ற கேள்வி தற்போது எழுந்துள்ளது.

Read More: Malaysia Nanban Tamil Daily on 17.4.2018


மருத்துவமனையில் விஜயகாந்த்... உதவ மறுக்கும் உறவுகள்..

தேமுதிக தலைவர் விஜயகாந்த் மருத்துவமனையில் அனுமதிக்கப்பட்டுள்ள நிலையில் மருத்துவ ரீதியாக சில உதவிகளை ரத்த உறவுகள் செய்ய மறுத்துவருவதால் அவரது குடும்பத்தினர் மிகவும் அதிர்ச்சியடைந்துள்ளதாக கூறப்படுகிறது. விஜயகாந்த் அண்மையில் வழக்கமான மருத்துவ பரிசோத னைக்காக மியாட் மருத்துவமனையில் அனுமதிக்கப்பட்டதாக அறிவிக்கப்பட்டது. ஆனால் இந்த சிகிச்சை பல நாட்களாக நீடித்தது. இதையடுத்து அவர் டிஸ்சார்ஜ் செய்யப்பட்டு ஆர்கே நகர் தேர்தல் பிரசாரத்துக்கு வந்தார். ஒருநாள் மட்டுமே விஜயகாந்த் பிரசாரம் செய்த நிலையில் இடைத்தேர்தலே ஆர்கே நகரில் ரத்து செய்யப்பட்டது.இந்த அறிவிப்புக்குப் பின்னர் மீண்டும் விஜயகாந்த் மருத்துவமனையில் சேர்க்கப்பட்டுள்ளார். தற் போது விஜயகாந்தின் ரத்த உறவுகளிடம் மருத்துவ ரீதியாக சில உதவிகளை பிரேமலதா உள்ளிட்டோர் கேட்டிருந்தனராம். ஆனால் விஜயகாந்த் செல்வாக்குடன் இருந்த காலத்தில் எங்கள் பக்கமே எட்டிப்பார்க்கவிடமால் வைத்திருந்துவிட்டு இப்போது வந்து வாசல் கதவை தட்டு வதா? என கோபத்தில் இருக்கின்றனராம் ரத்த உறவுகள். இதில் கலங்கிப் போனதாம் விஜயகாந்த் குடும்பம். இருப்பினும் விடா முயற்சியாக ரத்த உறவுகளின் ஒத்துழைப்பைப் பெற தீவிரமாக முயற்சித்து வருகிறதாம் விஜயகாந்த் குடும்பம். இதனைத் தொடர்ந்து வெளிநாடு ஒன்றில் அவருக்கு சிகிச்சை அளிக்கப்படும் என்கின்றன தேமுதிக வட்டாரங்கள்.


ஆசிரியர்களுக்கு மட்டுமல்ல மன உளைச்சல்; மாணவர்க்கும் பெற்றோர்க்கும் உண்டு!


பல மில்லியன் கணக்கான கணக்குகள் Hack செய்யப்பட்டது:

கூகுளின் வருகைக்கு முன்னர் இணைய உலகில் ஜாம்பவானாக திகழ்ந்த யாகூ தற்போது பாரிய சரிவினை எதிர்நோக்கி வருகின்றது. இதற்கு பயனர்களின் யாகூ கணக்குகள் ஹேக் செய்யப்படுவதும் ஒரு காரணமாக விளங்குகின்றது. கடந்த சில மாதங்களாக இது தொடர்பான தகவல்கள் வெளியாகிவருகின்ற நிலையில் தற்போது மற்றுமொரு அதிர்ச்சி தகவல் வெளியாகியுள்ளது. அதாவது 2013 மற்றும் 2014 ஆகிய ஆண்டுகளில் 500 மில்லியன் தொடக் கம் 1 பில்லியன் வரையான கணக்குகள் பாதிப்புக்குள்ளாகியிருந்தமையை தற்போது யாகூ நிறுவனம் ஏற்றுக் கொண்டுள்ளது. இது தவிர 2015 மற்று் 2016 ஆகிய ஆண்டுகளில் சுமார் 32 மில்லியன் வரையான கணக்குகள் ஹேக் செய்யப் பட்டுள்ளதாகவும் அந்நிறுவனம் தெரிவித்துள்ளது.தற்போது இப்பிரச்சினை தொடர்பாக அமெரிக்காவின் பாது காப்பு அமைப்பானது, பரிவர்த்தனைக் குழுவுடன் இணைந்து விரிவான விசாரணைகளை ஆரம்பித்துள்ளது. இதனிடையே கணக்குகளை ஹேக் செய்வதற்கு போலியான குக்கீகள் (Cookies) பயன்படுத்தப்பட்டுள்ளதாக தெரிவிக்கப்பட்டுள்ளது.


மகிந்த-மைத்திரிக்கு எதிராக சத்தியாக்கிரகப் போராட்டம்

கொழும்பு,

அதிபர் மைத்திரிபால சிறிசேனா, பிரதமர் மகிந்த ராஜபக்சே ஆகியோரின் அரசியல் சதிக்கு எதிர்ப்புத் தெரிவித்து ஸ்ரீ ஜயவர்தனபுர பல்கலைக்கழகத்தின் விரிவுரையாளர் தம்பர அமில தேரர் சத்தியாக்கிரகப் போராட்டத்தை ஆரம்பிக்கவுள்ளார்.  இலங்கையில் கடந்த 2015ஆம் ஆண்டு உருவாக்கப்பட்ட ரணில் - மைத்திரி தலைமையிலான நல்லாட்சி கடந்த 26ஆம் தேதி  மைத்திரிபால சிறிசேனாவால் முடிவுக்கு கொண்டு வரப்பட்டது.

அத்துடன், முன்னாள் அதிபர் மகிந்த ராஜபக்சேவை பிரதமராக அறிவித்து பதவி பிரமாணம் செய்து வைத்தார். இந்த நிலையில், பிரதமர் மகிந்த ராஜ பக்சேவுக்கு எதிராக நாடாளுமன்றத்தில் இரண்டு முறை நம்பிக்கையில்லாத் தீர்மானம் குரல் வழியான வாக்கெடுப்பு ஊடாக வெற்றிப் பெற்றதாக சபா நாயகர் கரு ஜெயசூரியா தெரிவித்துள்ளார். எனினும் அதனை ஏற்றுக் கொள்ளாத மகிந்த தரப்பினர் நாடாளுமன்றத்தில் கடந்த வாரம் பெரிய குழப்பத்தை ஏற்படுத்தியிருந்தார்கள்

இந்நிலையில் அதிபர் மைத்திரிபால சிறிசேனாவுக்கு அழுத்தம் கொடுத்து  கொழும்பு விகாரமகாதேவி பூங்காவில் சத்தியாகிரக போராட்டத்தை முன்னெ டுக்கப் போவதாக அறிவித்துள்ள தம்பர அமில தேரர், கட்சி பேதமின்றி அனைவரையும் இணைத்துக் கொண்டு தொடங்கப்படும் இப்போராட்டத்திற்கு அதிபரிடமிருந்து உரிய பதில் கிடைக்காவிட்டால் சாகும்வரை இப்போராட்டம் தொடரும் என்று எச்சரித்துள்ளார்.


மருத்துவமனையிலிருந்து குதித்து மாது மரணம்!

இங்கு ராஜா பெர்மைசூரி பைனுன் மருத்துவ மனையின் ஏழாவது தளத்திலிருந்து குதித்து ஷனினா முகமட் ஸுஹாய்ரி எனும் 21 வயது மாது மரணமுற்ற தாக மாவட்ட போலீஸ் தலைவர் ஏசிபி சம் சாங் கியோங் கூறியுள்ளார். கடந்த வெள்ளிக் கிழமை பிற் பகல் 3.10க்கு நிகழ்ந்த அச்சம்பவத்தில் குற்ற அம்சம் ஏது மில்லை என்பது தொடக்கப் புலனாய்வில் தெரியவந்துள்ளது. அப்பெண் முன்பு ஹாஸ் பிட்டல் பஹாகியா உலு கிந்தா வில் ஒரு நோயாளியாவார். முன்னதாக எட்டாவது தளத் திற்கு சென்று கையால் சைகை காண்பித்துக் கொண்டு சுற்றித் திரிந்துள்ளார். பிறகு அங்கிருந்து ஏழாவது தளம் வந்து அங்கிருந்து குதித்தது கண்காணிப்புக் கேமராவில் பதிவாகியுள்ளது என்றார் ஏசிபி. கடந்த சில மாதங்களாக உணர்ச்சி கொந்தளிப்பால் பாதிக்கப்பட்டிருந்த ஷனினா பாரம்பரிய சிகிச்சைக்காக இந் தோனேசியா சென்று கடந்த செவ் வாய்க்கிழமை மலேசியா வந்தார். மனநல பிரச்சினைக்காக சிகிச்சைப் பெற்று வந்த அவர் இயல்பு நிலைக்கு வந்துவிட்டதாக மருத்துவர் கூறி யதையடுத்து தற்போது மருந்து ஏதும் சாப்பிடவில்லை. ஆறு மாதத்திற்கு முன் ஷனினாவுக்கு திருமணம் நடந்தது என ஷனினாவின் மூத்த சகோதரி ஷாஹிரா (வயது 23) கூறியுள்ளார்.-எப்எம்டி


அமெரிக்க முன்னாள் துணை அதிபர்  மீது மீண்டும் பாலியல் புகார்

வாஷிங்டன்,

அமெரிக்க முன்னாள் துணை அதிபர் ஜோ பிடென் மீது மேலும் ஒரு பெண் பாலியல் புகார் எழுப்பி இருப்பது அமெரிக்காவை அதிர வைத்துள்ளது. அமெரிக்காவில் ஜனநாயக கட்சியின் மூத்த தலைவர்களில் ஒருவர், ஜோ பிடென் (வயது 76). இவர் 1973ஆம் ஆண்டு முதல் 2009ஆம் ஆண்டு வரை 35 ஆண்டு காலம் செனட் சபை எம்.பி. பதவி வகித்தவர்.

ஒபாமா அதிபராக இருந்தபோது, 2009ஆம் ஆண்டு முதல் 2017ஆம் ஆண்டுவரை துணை அதிபர் பதவி வகித்தார்.  அடுத்த ஆண்டு அங்கு நடக்க உள்ள அதிபர் தேர்தலில் ஜனநாயக கட்சி வேட்பாளராக களம் இறங்க பரிசீலித்து வருகிறார். இந்த நிலையில், நெவேடா மாகாண சட்டசபையின் முன்னாள் உறுப்பினரான லூசி புளோரஸ் (39) என்ற பெண் சமீபத்தில் ஜோ பிடென் மீது பரபரப்பு செக்ஸ் புகார் எழுப்பினார். இது குறித்து அவர் அங்கு வெளிவருகிற தி கட் என்ற பத்திரிகையில் எழுதினார்.

அதில் அவர், நான் 2014ஆம் ஆண்டு, நெவேடா மாநிலத்தின் துணை ஆளுநர் பதவிக் கான தேர்தலில் போட்டியிட்டேன். எனக்கு தேர்தல் பிரசாரம் செய்வதற்காக, ஜோ பிடென் வந்தார். நான் மேடையில் ஏறுவதற்கு தயாராகிக் கொண்டிருந்தேன். அப்போது சற்றும் எதிர்பாராத வகையில், ஜோ பிடென் எனது பின்னால் வந்து, என் தோள்கள் மீது தனது கைகளை வைத்து அழுத்தினார். என் தலையை முகர்ந்தார். என் பின்தலையில் முத்தமிட்டார் என குறிப்பிட்டிருந்தார்.

இது அங்கு பெரும் பரபரப்பை ஏற்படுத்தியது. இந்த பரபரப்பு அடங்குவதற்கு முன்பாக ஜோ பிடென் மீது மேலும் ஒரு பெண் பாலியல் புகார் எழுப்பி இருக்கிறார். இந்தப் பெண்ணின் பெயர் எமி லேப்போஸ் (43). இவர், ஜோ பிடெனின் முன்னாள் உதவியாளர் ஆவார். இருப்பினும் அடுத்த ஆண்டு நடக்க உள்ள அமெரிக்க அதிபர் தேர்தலில் ஜனநாயக கட்சி சார்பில் போட்டியிட எண்ணியுள்ள நிலையில், ஜோ பிடென் இந்த குற்றச்சாட்டுகளால் அதிர்ச்சிக்கு உள்ளாகி இருப்பதாக தகவல்கள் கூறுகின்றன.


தலைமுடிக்கு ஆரோக்கியம் தரும் கறிவேப்பிலை, செம்பருத்தி

கறிவேப்பிலையை பயன்படுத்தி ரத்தசோகையை போக்கும் மருந்து தயாரிக்கலாம். தேவையான பொருட்கள்: உலர் திராட்சை, கறிவேப்பிலை, பனங்கற்கண்டு. சுமார் 15 உலர் திராட்சையை நீர்விட்டு ஊறவைத்து, கறிவேப்பிலையுடன் சேர்த்து பசையாக அரைத்து எடுக்கவும். இதனுடன் சிறிது பனங்கற்கண்டு சேர்த்து நீர்விட்டு கொதிக்க வைக்க வேண்டும். இதை வடிகட்டி காலை வேளையில், 21 நாட்கள் குடித்துவர ரத்தசோகை இல்லாமல் போகும். ஹீமோகுளோபின் எண்ணிக்கை அதிகரிக்கும். கல்லீரல் பலப்படும்.


மாஃபியா ஆட்சியை கலைக்க திமுக மட்டுமல்ல தமிழகமே தயார்!

ஆட்சியை கவிழ்க்க திமுக மட்டுமல்ல ஒட்டுமொத்த தமிழகமும் தயாரக உள்ளது. சிறையில் உள்ள குற்றவாளிகளின் கட்டுப்பாட்டில் உள்ள மாபியா அரசு யாருக்கு வேண்டும்? என தெரிவித்துள்ளார். சென்னை: எடப்பாடி பழனிச்சாமி தமிழக முதல்வராக பதவியேற்ற மறுநாள் குஷ்பு தனது டிவிட்டர் பக்கத்தில், "நான் மும்பை சென்று வருவதற்குள் மாஃபியா கும்பல் ஆட்சியை பிடித்துவிட்டதே" என தெரிவிந்திருந்தார். இந்த பதிவை பார்த்து, பலர் அவரையும், காங்கிரஸ் கட்சியையும் கிண்டல் செய்து கமெண்ட செய்திருந்தனர். அதற்கு குஷ்பு கோபமடைந்தார். அவர்களுடன் கருத்து மோதலும் நடந்தது. இந்நிலையில், மிண்டும் மாஃபியா கும்பல் ஆட்சி என்று குறிப்பிட்டு, தனது டிவிட்டர் பக்கத்தில் தெரிவித்துள்ளார். அதில் அவர் கூறியதாவது: ஆட் சியை கவிழ்க்க திமுக மட்டுமல்ல ஒட்டுமொத்த தமிழகமும் தயாரக உள்ளது. சிறையில் உள்ள குற்றவாளி களின் கட்டுப்பாட்டில் உள்ள மாபியா அரசு யாருக்கு வேண்டும்? என தெரிவித்துள்ளார்.


குண்டர்களால் மலேசியா ஆளப்படுகிறதா?

அராஜகத்தின் உச்சமாக விளங்கும் சிவப்புச் சட்டை கூட்டத்தினரின் தலைவர் ஜமால் முகமட் யூனுஸை உடனடியாக கைது செய்து அவர் மீது விசாரணை மேற்கொள்ளப்பட வேண்டும் என்று 32 அரசு சாரா அமைப்புகள் நேற்று தேசிய போலீஸ் படைத் தலைவர் டான்ஸ்ரீ காலிட் அபு பக்காரை கேட்டுக் கொண்டுள் ளன. நாட்டில் வன்முறையை தூண்டும் வகையில் ஜமால் முகமட் யூனுசின் செயல்பாடுகள் அமைந்து வருவதாக அவை குற்றஞ்சாட்டின. கடந்த வாரம், பெர்சே 5 வாகன அணி வகுப்பை பின்தொடர்ந்து அதில் பங்கேற்றவர்களுக்கு தொல்லை கொடுத்து, கிரிமினல் அச்சுறுத்தல் கொடுத்ததற்காக சுங்கை பெசார் அம்னோ தொகுதித் தலைவருமான ஜமால் உடனடியாக கைது செய்யப்பட்டு விசாரிக்கப்பட வேண்டும் என்று அந்த என்ஜிஓக்கள் கூறின. தெலுக் இந்தான் பெர்சே 5 இல் பங்கேற்றவர்களில் சிலர் தாக்கப்பட்டு காயமடைந்துள்ளனர். ஜமால் மற்றும் அவருடைய கூட்டத்தினரின் வன்முறைகளை வன்மையாகக் கண்டிப்பதாக என்ஜிஓக்கள் கூறின. சட்டத்திற்கு அப்பாற்பட்டவர்களைப் போல் அவர்கள் நடந்து கொண்டனர். போலீசாராலும் அவர்களை ஒன்றும் செய்ய முடியாமல் இருந்தது. ஜமாலை கைது செய்து குற்றம் சாட்டாமல் இருப்பது மலேசியா சட்ட ஆளுமையால் ஆளப்படவில்லை, மாறாக, குண்டர்களால் ஆளப்படுகிறது என்ற தவறான தோற்றத்தை மக்களிடையே ஏற்படுத்தும் என்று என்ஜிஓக்கள் எச்சரிக்கை விடுத்துள்ளன. அதேவேளையில் ஜமாலின் இந்நடவடிக்கைக்கு போலீஸ் துறை துணை போகிறதா? என்ற சந்தேகமும் வலுத்து வருவதாக அவை குற்றஞ்சாட்டின.


ஜப்பானில் தொடரும் மழை.. பலி எண்ணிக்கை 130 ஆக உயர்வு.. 300 பேரை காணவில்லை

டோக்கியோ:

ஜப்பானில் பெய்து வரும் மிகவும் மோசமான மழை காரணமாக இதுவரை அங்கு 130 பேர் பாலியாகி உள்ளனர். உலக வரலாற்றில் ஜப்பான் இன்னொரு பேரழிவை சந்தித்து இருக்கிறது. கடந்த சில நாட்களாக ஜப்பானில் மிகவும் மோசமான மழை பெய்து வருகிறது. கடந்த 4 நாட்களில் அங்கு சுமார் 650 மில்லிமீட்டர் அளவுக்கு மழை பெய்துள்ளது.

அந்நாட்டின் வரலாற்றில் இதுதான் மிகவும் அதிகமான மழையாகும்.ஜப்பானின் மத்திய பகுதி மற்றும், மேற்கு பகுதிகளில் உள்ள, தீவுகளில் மழை பெய்து வருகிறது. வானிலை ஆய்வு மையம் கணித்ததை விட அதிக அளவில் அங்கு மழை பெய்து வருகிறது. இந்த மழை இன்னும் தொடரும் என்று கூறப்ப டுகிறது. இந்த மோசமான மழை காரணமாக மொத்தமாக 130 பேர் பாலியாகி உள்ளனர். இதனால் 300 பேர் காணவில்லை. மீட்புப்பணிகளில் மொத்தம் 74,000 பேர் ஈடுபட்டு இருக்கிறார். 2.4 லட்சம் வீடுகளில் உள்ள மக்கள் உணவின்றி கஷ்டபட்டுக் கொண்டு இருக்கிறார்கள்.

இதனால் அந்த பகுதியைவிட்டு மொத்தம் 20 லட்சம் பேர் வெளியேற்றம் செய்யப்பட்டு இருக்கிறார்கள். 10000க்கும் அதிகமான வீடுகள் கட்டிடங்கள் நீரில் மூழ்கி உள்ளது. இன்னும் ஒரு வாரம் அங்கு மழை பெய்ய வாய்ப்புள்ள்ளதாக வானிலை ஆய்வு மையம் தெரிவித்துள்ளது.


ஆண்மை பரிசோதனைக்கு ஆஜராகாத நித்தியானந்தாவுக்கு பிடிவாரண்ட்

ஆண்மை பரிசோதனைக்கு ஆஜராகாத நித்தியானந்தாவுக்கு ஜாமீனில் வெளிவரமுடியாத பிடிவாரண்ட் பிறப்பிக்கப்பட்டுள்ளது.  பாலியல் வன்கொடுமை வழக்கில் மூன்று முறை ஆஜராகாததால் கர்நாடக ராம்நகர் நீதிமன்றம் இந்த உத்தரவை பிறப்பித்துள்ளது.

கர்நாடகத்தில் நித்தியானந்தா நடத்தி வரும் பிடதி ஆசிரமத்தில், பெண்களை பாலியல் பலாத்காரம் செய்தார் நித்தியானந்தா என்று ஆர்த்திராவ், லெனின், பரத்வாஜ் ஆகிய மூவரும் 2010ல் சென்னை காவல்துறையிடம் புகார் அளித்தனர்.  அந்தப்புகார் கர்நாடக மாநில காவல்துறைக்கு அனுப்பப்பட்டது.

சென்னை போலீசிடம் கடந்த 2010ல் தந்த புகார் கர்நாடக போலீசுக்கு அனுப்பப்பட்டதையடுத்து, கர்நாடகா சிபிசிஐடி போலீசார் இந்த வழக்கை விசாரித்து 2010 நவம்பரில் குற்றப்பத்திரிக்கை தாக்கல் செய்தனர். அதனைத் தொடர்ந்து 2012 மற்றும் 2015ல் மறு குற்றப்பத்திரிக்கை தாக்கல் செய்தனர். அதில் நித்தியானந்தா உள்பட 6 பேர் மீது சிபிசிஐடி போலீசார் குற்றம் சாட்டியிருந்தனர்.

இந்த  வழக்கில் அவருக்கு ஆண்மை பரிசோதனை நடத்த பெங்களூர் போலீசார் முடிவு செய்த போது, மெடிக்கல் ரிப்போர்ட் எடுக்க மறுத்தார் நித்தியா னந்தா. மெடிக்கல் ரிப்போர்ட் எடுக்க உச்சநீதிமன்றம் ஆணை பிறப்பித்தது. பின்னர் 2017ல் ஒரு பொய்யான மருத்துவ அறிக்கையை தாக்கல் செய்து, வழக்கில் இருந்து விடுவிக்க வேண்டும் என்று நித்தியானந்தா உச்சநீதிமன்றத்தில் மனு அளித்தார். அந்த மனுவை உச்சநீதிமன்றம் தள்ளுபடி செய்தது.

பாலியல் பலாத்கார வழக்கை எதிர்த்து ராம்நகர் மூன்றாவது அமர்வு நீதிமன்றத்தில் நித்தியானந்தா வழக்கு தொடர்ந்தார். அந்த மனுவை கடந்த பிப்ரவரியில் ராம்நகர் நீதிமன்றம் தள்ளுபடி செய்தது. கர்நாடகா உயர்நீதிமன்றத்தில் நித்தியானந்தா தாக்கல் செய்த மனு கடந்த மே 16ம் தேதி  தள்ளுபடி செய்யப்பட்டது. கர்நாடக உயர்நீதிமன்ற உத்தரவை எதிர்த்து உச்சநீதிமன்றத்தில்  நித்தியானந்தா மனுதாக்கல் செய்தார். இந்த மனுவை விசாரணை செய்த உச்சநீதிமன்றம் அந்த மனுவை தள்ளுபடி செய்தது. மேலும், இந்த வழக்கை விரைவாக விசாரிக்கவும் ஆணையிட்டனர்.

உச்சநீதிமன்றத்தில் நித்தியானந்தா மனு தள்ளுபடி செய்யப்பட்டதையடுத்து, ராம்நகர் நீதிமன்றத்தில்  ஜூன் 5ஆம் தேதி முதல் விசாரணை தொடங்கப்பட்டது.   விசாரணையை அடுத்து, போலீசார் தங்கள் கட்டுப்பாட்டில் வைத்து நித்தியானந்தாவிற்கு ஆண்மை பரிசோதனை நடத்தலாம் என்று ராம்நகர் உயர்நீதிமன்றம் அதிரடி உத்தரவை பிறப்பித்தது.

ஆனாலும் நித்தியானந்தா ஆண்மை பரிசோதனைக்கு ஆஜராகவில்லை.  ராம்நகர் நீதிமன்றத்தில் நித்தியானந்தா தொடர்பான வழக்கு கடந்த மாதம் விசாரணைக்கு வந்த போது நித்தியானந்தா ஆஜராகவில்லை. இதனால் அவருக்கு ஜாமீனில் வெளிவரமுடியாத பிடிவாரண்ட் பிறப்பித்து நீதிமன்றம் உத்தரவிட்டது. இதை எதிர்த்து கர்நாடகா உயர்நீதிமன்றத்தில் நித்தியானந்தா மனுத்தாக்கல் செய்தார். இம்மனுவையும் செப்டம்பர் 1ம் தேதி அன்று தள்ளுபடி செய்தது உயர்நீதிமன்றம்.  மேலும், ராம்நகர் நீதிமன்றத்தில் 7-ந் தேதி ஆஜராகவும் உத்தரவிட்டது.

இதனால் நித்தியானந்தாவுக்கு பெங்களூர் மருத்துவமனையில் இன்று 6-ந் தேதி ஆண்மை பரிசோதனை நடத்தப்பட்டு,  நாளை 7ம் தேதி அவர்  ராம்நகர் நீதிமன்றத்தில் ஆஜராக வேண்டிய நிலை இருந்தது.  இந்நிலையில், ஆன்மை பரிசோதனைக்கு ஆஜராக மறுத்ததால் நித்தியானந்தாவுக்கு ஜாமீனில் வெளிவரமுடியாத பிடிவாரண்ட் பிறப்பிக்கப்பட்டுள்ளது.


கலைஞர் நினைவிடத்தில் அதிகாலையில் அஞ்சலி செலுத்திய விஜய்!

திமுக தலைவர் கலைஞரின் நினைவிடத்தில் நடிகர் விஜய் இன்று அதிகாலை அஞ்சலி செலுத்தினார்.
மறைந்த திமுக தலைவர் கலைஞரின் உடல் மெரினா கடற்கரையில் உள்ள அண்ணா நினைவிடத்திற்கு அருகே கடந்த 8ம் தேதி நல்லடக்கம் செய்யப்ப ட்டது. கலைஞரின் இறுதி ஊர்வலத்தின் போது லட்சக்கணக்கான திமுக தொண்டர்களும், பொதுமக்களும் மெரினாவில் திரண்டு வந்து கண்ணீர் அஞ்சலி செலுத்தினர். தொடர்ந்து திமுக தொண்டர்கள், திரைப்பிரபலங்கள் மற்றும் பொதுமக்கள் என ஏராளமானோர் அஞ்சலி செலுத்தி வருகின்றனர்.

இந்நிலையில் திமுக தலைவர் கலைஞரின் நினைவிடத்தில் நடிகர் விஜய் இன்று அதிகாலை அஞ்சலி செலுத்தினார். கலைஞர் காலமான நேரத்தில் சர்கார் படபிடிப்புக்காக நடிகர் விஜய் அமெரிக்கா சென்றிருந்தார். எனவே கலைஞருக்கு அவர் இறுதி அஞ்சலி செலுத்தவில்லை. இந்நிலையில் இன்று அதி காலையில் அமெரிக்காவில் இருந்து சென்னை திரும்பிய விஜய், நேரடியாக சென்னை மெரினாவில் உள்ள கலைஞர் நினைவிடம் சென்று கலைஞருக்கு அஞ்சலி செலுத்தினார். அவரது நினைவிடம் அருகே மலர் வளையம் வைத்து மரியாதையும் செய்தார்.


அமைச்சரவை மாற்றம்... மும்முரமாக இருக்கும் எடப்பாடி!

சென்னை: அமைச்சரவையை மாற்றி அமைப்பதில் முதல்வர் எடப்பாடி பழனிச்சாமி படுதீவிரமாக இருக்கிறார். ஆனால் சசிகலா கோஷ்டி அமைச்சர்கள் முட்டுக்கட்டை போடுவதாக கோட்டை தகவல்கள் தெரிவிக்கின்றன.அதிமுகவின் ஓபிஎஸ், ஈபிஎஸ் கோஷ்டிகள் இணையப் போவதாக கூறப்பட்டது. இதனால் அமைச்சரவை மாற்றம் இருக்கும் என செய்திகள் அடிபட்டன. ஆனால் இந்த பேச்சுவார்த்தை நடக்குமா? என்பது யாருக்குமே தெரியவில்லை. இப்போதும் கூட பேச்சுவார்த்தை குறித்து இரு கோஷ்டிகளும் பேசி வருகின்றன. இந்நிலையில் டெல்லியின் கோபத்துக்குள்ளாகி இருக்கும் அமைச்சர்களை கழற்றிவிட எடப்பாடி திட்டமிட்டு வருகிறாராம். அத்துடன் சசிகலா ஆதரவு அமைச்சர்களையும் கழற்றிவிடுவது என தீர்மானமாக இருக்கிறாராம். இது தொடர்பாக தமது ஆதரவு அமைச்சர்களுடன் எடப்பாடி சில நாட்களுக்கு முன்னர் ஆலோசனை நடத்தினார். எந்த ஒரு அமைச்சரை நீக்கினாலும் எதிராக பேட்டி கொடுக்கத்தான் செய்வார்கள்... அதற்காக டெல்லியை நாம் பகைக்க முடியாதே என கூறியுள்ளார் எடப்பாடியார்.அதேநேரத்தில் அப்படி யான கலகக் குரல் எழுப்புவர்கள் சிறிது காலம்தான் பேசுவார்கள்... அதற்கு பிறகு டெல்லி மிரட்டினால் அடங்கிவிடுவார்கள் என கொங்கு கோஷ்டிகள் கூறியுள்ளது. இந்த தெம்பில் விரைவில் அமைச்சரவையை மாற்றி அமைக்க இருக்கிறார் எடப்பாடியார்.


அரசாங்கம் பணம் கொடுப்பதால் வேலை செய்ய விரும்பாத மலேசியர்கள்.

லங்காவி,

கடின உழைப்பை விட இலவச உதவிகளை மட்டுமே மலேசியர்கள் அதிகம் எதிர்பார்க்கின்ற காரணத்தால், ஏழ்மை நிலையில் உள்ள மற்ற அண்டை நாடுகள் கூட மலேசியாவை விட அதிகமாக மேம்படும் சாத்தியம் உள்ளதாக பிரதமர் துன் டாக்டர் மகாதீர் முகமட் எச்சரித்துள்ளார்.முந்தைய தேசிய முன்னணி அரசாங்கத்தின் கீழ், பிரிம் போன்ற நிதி உதவிகளையே பெரும்பாலான மலேசியர்கள் நம்பியிருந்து விட்டனர் என்று அவர் தெரிவித்தார்.

Read More: Malasyia Nanban Taml Daily on 26.11.2018


முள்ளின் மீது நடந்து கொண்டிருக்கிறோம்” முதல்வர் நாராயணசாமி வேதனை !

ஆட்சியை கவிழ்க்கப் போவதாக சிலர் பேசி வருகின்றனர். ஆனால் அதற்கெல்லாம் ஒரு போதும் வாய்ப்பு இல்லை. கடந்த ஆண்டு நடைபெற்றப் பொதுத் தேர்தலில் 18 இடங்களில் வேட்பாளர்களை நிறுத்தி மக்களால் புறக்கணிக்கப்பட்ட கட்சிதான் பாஜக” என்று புதுச்சேரி முதல்வர் நாராயணசாமி தெரிவித் திருக்கிறார். தமிழகத்தின் முன்னாள் முதல்வர் காமராஜர் அவர்களின் 115-வது பிறந்தநாள் விழா புதுச்சேரி காங்கிரஸ் சார்பில் அதன் கட்சி அலுவகலத்தில் கொண் டாடப்பட்டது. அதில் கலந்து கொண்டு பேசிய புதுச்சேரி முதல்வர் நாராயணசாமி, ”ஒரு முதல்வர் என்பவர் இப்படித்தான் இருக்க வேண்டும் என்று ஒட்டு மொத்த உலகத்திற்கும் வழிகாட்டியவர்தான் காமராஜர். காங்கிரஸ் கட்சியில் எல்லா காலத்திலும் ஜனநாயகம் உண்டு. இப்போது அரசியலுக்கு வருபவர்கள் எல்லாம் சம்பாதிக்கும் நோக்கத்தோடுதான் வரு கிறார்கள். ஆனால் பதவிக்கு வந்த பிறகு கட்சியை உதறித் தள்ளிவிடுகிறார்கள். கட்சி இல்லாமல் பொது வாழ்வில் யாரும் ஒளிர முடியாது. காங்கிரஸ் கட்சி இல்லையென்று சொன்னால் நான் சாதாரண நாராயணசாமிதான். மக்கள் பணி செய்தால்தான் மக்கள் நம்மோடு இருப்பார்கள். கட்சி வேறு, நிர் வாகம் வேறு. நிர்வாகத்தில் விதிமுறைப்படிதான் செயல்பட முடியும். தற்போதைய நிலை அனைவருக்கும் தெரியும். நான் உட்பட அனைத்து அமைச் சர்களும் முள்ளின் மேல்தான் நடந்து வருகிறோம். மத்திய அரசிடமிருந்து நமக்கு கிடைக்க வேண்டிய திட்டங்களுக்கு பல்வேறு முட்டுக்கட்டைகள் போடப்படுகிறது. ஆனால் அந்த சக்திகளையெல்லாம் முறியடித்து இரண்டு பெரிய திட்டங்களை நாம் புதுவைக்கு கொண்டு வந்துள்ளோம். 1,850 கோடி ரூபாய் மதிப்பீட்டில் ஸ்மார்ட் சிட்டி, 535 கோடி ரூபாய் மதிப்பீட்டில் பாதாள சாக்கடை மற்றும் பாதுகாக்கப்பட்ட குடிநீர் திட்டத்தை செயல்படுத்த இருக்கிறோம். முத்தியால்பேட்டை சோலை நகரில் இருந்து வாணரப்பேட்டை வரை கடற்கரையை சரி செய்து வாகனங்கள் செல்வதற்கும், மக்கள் நடைப்பயிற்சி செய்வதற்கும் நடவடிக்கை எடுத்துள்ளோம். முதல் கட்டமாக இதற்கு 107 கோடி ரூபாய் மத்திய அரசிடமிருந்து பெற்றிருக்கிறோம், மேலும் 100 கோடி ரூபாயைப் பெற இருக்கிறோம். கிராமப்புற மருத்துவ திட்டத்துக்காக இந்த ஆண்டு 80 கோடி ரூபாய் வாங்கியிருக்கிறோம். இது போன்ற பல திட்டங்களை மத்திய அரசிடம் இருந்துப் போராடி பெற்று வந்திருக்கிறோம். ஆட்சியை கவிழ்க்கப் போவதாக சிலர் பேசி வருகின்றனர். ஆனால் அதற்கெல்லாம் ஒரு போதும் வாய்ப்பு இல்லை. கடந்த ஆண்டு நடைபெற்றப் பொதுத்தேர்தலில் 18 இடங்களில் வேட்பாளர்களை நிறுத்தி மக்களால் புறக்கணிக்கப்பட்ட கட்சிதான் பாஜக. தற்போது மூன்று நியமன எம்எல்ஏக்கள் நிய மனத்தில் விதிமுறைகள் மீறப்பட்டிருக்கின்றன. அதிகாரத்தில் இருக்கும் சிலர் அதற்கு ஆதரவாக இருக்கின்றனர். சட்டமன்றத்தை அமைப்பதற்கு முன்பு தான் தேர்ந்தெடுக்கப்பட்ட, நியமிக்கப்பட்ட எம்.எல்.ஏக்களுக்கு ஆளுநர் பதவிப் பிரமாணம் செய்து வைக்க முடியும். ஆனால் சபாநாயகர் சட்ட மன்றத்தை அமைத்துவிட்டால் உறுப்பினர்களுக்கு பதவிப்பிராமணம் செய்து வைக்க அவருக்குத்தான் முழு அதிகாரம் இருக்கின்றது. அதனால்தான் உரிய அதிகாரம் பெற்றவர்களிடமிருந்து தனக்குக் கடிதம் வரவில்லை என்று பதவிப்பிரமாணம் செல்லாது என்று சொல்லி ஆளுநரின் கடிதத்தை திருப்பி அனுப்பினார் சபாநாயகர். அதனால்தான் தற்போது அந்த மூன்று எம்.எல்.ஏக்களும் சட்டமன்றச் செயலரிடம் அன்றாடம் சண்டை போட்டு வருகின்றனர். முதல் அமைச்சர் உள்ளிட்ட அமைச்சர்களின் பரிந்துரையின்பேரில் தான் ஆளுநர் செயல்பட வேண்டும். மாநில அரசின் பிரச்சனையோ அல்லது மத்திய அரசின் திட்டங்களோ தன்னிச்சையாக அவரால் செயல்பட முடியாது. மத்திய அரசால் நியமிக்கப்பட்ட மூன்று எம்.எல்.ஏக்களை தான் பரிந்துரை செய்ய வில்லை என்று துணைநிலை ஆளுநர் கூறுகிறார். ஆனால் அவர்தான் பரிந்துரைத்தார் என்று மத்திய அமைச்சர் பேசிச் சென்றிருக்கிறார். தான் பரிந் துரைக்கவில்லை எனும்போது விதிமுறைகளுக்கு எதிராக அவர்களுக்கு ஏன் ஆளுநர் பதவிப் பிரமாணம் செய்து வைக்க வேண்டும் ? மக்களால் தேர்ந் தெடுக்கப்பட்ட எம்.எல்.ஏக்களை ஓரம் கட்டிவிட்டு கொல்லைப்புறமாக எம்.எல்.ஏக்களை நியமித்து உரிமைகளை பறிக்கும் செயலை செய்திருக் கிறார்கள்” என்றார்.


தமிழ்ப்பெரியார் அ.மு.சு. பெரியசாமி பிள்ளை கிண்ண கால்பந்து போட்டி!

பேரா மாநில தமிழ்ப்பள்ளிகளுக் கிடையிலான தமிழ்ப்பெரியார் அ.மு.சு. பெரியசாமி பிள்ளை கிண்ணம் எழுவர் கால்பந்து போட்டியை சுங்கை சிப்புட் இந்தியர் இயக்கம் ஏற்பாடு செய்துள்ளது. 12 வயதுக்கும் கீழ்ப்பட்ட மாணவர்களுக்காக நடத்தப்படும் இந்த போட்டி மார்ச் 12ஆம் தேதி சுங்கை சிப்புட் மகாத்மா காந்தி கலாசாலையில் நடைபெறவுள்ளது. தனித்தனியே குழுக்கள் அமைக்க இயலாத தமிழ்ப்பள்ளிகளை ஒன்றிணைத்து ஒரு குழுவாக இப்போட்டியில் பங்கு பெறலாம். பிற மொழிப் பள்ளி களைச் சேர்ந்த இந்திய மாணவர்களும் இப்போட்டியில் கலந்து கொள்ளலாம். ஆனால் அம்மாணவர்கள் தமிழ்ப்பள்ளியின் கீழ்தான் விளையாட முடியும் என இயக்கத்தின் தலைவர் வீ.சின்னராஜு குறிப்பிட்டார். இப்போட்டியில் முதல் பரிசு ரொக்கம் 1,500 வெள்ளி, வெற்றி கோப்பை, பதக்கங்கள் வழங்கப்படும். இரண்டாம் பரிசாக ரொக்கம் 1,000 வெள்ளி, கோப்பை, பதக்கங்கள், மூன்றாம், நான்காம் பரிசாக தலா ரொக்கம் 500 வெள்ளி, வெற்றி கோப்பை, பதக்கங்கள் ஆகியவை வழங்கப்படும். கால் இறுதி சுற்றில் தோல்வியுற்ற 4 குழுக்களுக்கு தலா 250 வெள்ளி ரொக்கமும் நினைவு பரிசுகளும் வழங்கப்படும். இப்போட்டிக்கான பதிவு மார்ச் 10 தேதி இரவு 10.00 மணி வரை உறுதி செய்யப்பட்டுள்ளது. ஆர்வமுள்ள குழுக்கள் நுழைவு கட்டணம் 100 வெள்ளி செலுத்தி தங்கள் குழுக் களின் பெயரை கால அவகாசத்திற்குள் பதிந்துகொள்ளுமாறு சின்ன ராஜு கேட்டுக் கொண்டார். தொடர்புக்கு: வீ.சின்னராஜு 013- 508 1812, கு.உமாபதி 016- 537 6255.


6 அத்தியாயம் விமர்சனம்

ஆறு அமானுஷ்ய கதைகளின் அதிரடி தொகுப்பாக உருவாகும் ‘6 அத்தியாயம்’..!

உலக சினிமாவில் முதல் முயற்சியாக உருவாகும் ‘6 அத்தியாயம்’..!

நான்கைந்து குறும்படங்களை ஒன்றிணைத்து முழு திரைப்படமாக உருவாகும் 'அந்தாலஜி' வகைப்படங்களை பார்த்திருப்பீர்கள். அதில் இடம்பெறும் குறும்படங்கள் ஒன்றுக்கொன்று தொடர்பு இருக்காது.. ஒவ்வொன்றும் ஒவ்வொரு கதைக்களத்தில் இருக்கும். வெவ்வேறு இயக்குனர்கள் இயக்கியிருப்பார்கள்.. அந்தந்த குறும்ப டங்களின் க்ளைமாக்ஸ் அந்தந்த குறும்படங்களின் இறுதியிலேயே இடம்பெற்றிருக்கும்.. இதுதான் உலக சினிமாவிலும் வழக்கமாக இருந்து வருகிறது. ஆறு அத்தியாயங்களின் முடிவும், படத்தில் இறுதியாய் வரும் உச்சக்கட்ட காட்சியில்

ஆனால் ‘6 அத்தியாயம்’ திரைப்படத்தில், முதல் முறையாய் உலக சினிமா வரலாற்றில் அமானுஷ்யம் என்பதை மட்டுமே கருவாய் கொண்டு உருவாக்கப்பட்ட ஆறு அத்தியாயங்களை, ஆறு இயக்குனர்கள் இயக்கி, இந்த ஆறு அத்தியாயங்களின் முடிவும் வழக்கம்போல அத்தியாயங்களின் முடிவில் சொல்லப்படாமல், படத்தில் இறுதியாய் வரும் உச்சக்கட்ட காட்சியில் தனித்தனியாய் சொல்லப்படுகிறது. இது உலக அளவில் முதல் முயற்சி என்றே சொல்லலாம்.

பிரபல எழுத்தாளரும், தொட்டால் தொடரும் பட இயக்குனருமான கேபிள் சங்கர் இவற்றில் ஒரு அத்தியாத்தை எழுதி இயக்கியிருக்கிறார். தவிர படத்தின் எக்ஸிக்யூட்டிவ் தயாரிப்பாளராகவும் இவர் பணியாற்றியிருக்கிறார். இன்னொரு அத்தியாயத்தை பிரபல எழுத்தாளர் அஜயன் பாலா எழுதி இயக்கியுள்ளார். எழுத்தாளர் மட்டுமல்லா மல் மனிதன், சென்னையில் ஒரு நாள், வனயுத்தம், வனமகன் ஆகிய படங்களின் மூலம் ஒரு வசனகர்த்தா வாகவும் அடையாளம் காணப்பட்டவர் இவர்.. தற்போது இதில் ஒர் அத்தியாயத்தை எழுதி, இயக்குவதன் மூலம் முதல் முறையாய் இயக்குனராகவும் அறிமுகமாகிறார். இவர்களுடன் தயாரிப்பாளர் சங்கர் தியாகராஜன், லோகேஷ்,  ‘லைட்ஸ் ஆன் மீடியா’ சுரேஷ், குறும்பட உலகில் பிரபலமான ஸ்ரீதர் வெங்கடேசன் ஆகியோரும் மீதி நான்கு  அத்தியாயத்தை இயக்கியுள்ளார்கள்.

பிரபல இயக்குனர் எஸ்.எஸ்.ஸ்டான்லி முக்கிய வேடத்தில் நடித்துள்ள இந்த படத்தில் ‘தொட்டால் தொடரும்’ நாயகன் தமன், ‘விஜய் டிவி புகழ்’ விஷ்ணு, ‘பசங்க’ கிஷோர், ‘குளிர் 100’ சஞ்சய், ‘நான் மகான் அல்ல’ வினோத்,  பேபி, வீர சிவாஜி, நிசப்தம் படங்களில் நடித்த பேபி சாதன்யா ஆகியோருடன் மேலும் பல புது முகங்கள் இந்த ஆறு அத்தியாயங்களிலும் நடித்திருக்கிறார்கள். ஒளிப்பதிவாளர் சி.ஜே.ராஜ்குமார் இரு அத்தி யாங்களுக்கும், பிரபல புகைப்பட கலைஞர் பொன்.காசிராஜன், அருண்மணி பழனி, அருண்மொழி சோழன், மனோ ராஜா ஆகியோர் தலா ஒரு அத்தியாயத்திற்கும் ஒளிப்பதிவாளர்களாக பணியாற்றியுள்ளனர். தாஜ்நூர்,  ஜோஷ்வா, ஜோஸ் ப்ராங்க்ளின், சதீஷ் குமார் ஆகியோர் இந்த அத்தியாயங்களுக்கு இசையமைத்துள்ளனர்.

படத்தின் ப்ரோமோ சாங்கை சி.எஸ்.சாம் இசையமைத்துள்ளார். இவர் மாதவன் - விஜய்சேதுபதி நடிப்பில் வெளி யான ‘விக்ரம் வேதா’ மற்றும் விரைவில் வெளிவரவுள்ள ’புரியாத புதிர்’ ஆகிய படங்களுக்கு இசையமைத்து கவ னம் ஈர்த்தவர். இந்தப்பாடலை விஜய் டிவி புகழ் மா.கா.ப ஆனந்த் மற்றும் கவிதா தாமஸ் ஆகியோர் இணைந்து பாடியுள்ளனர். இந்தப்பாடல்,  நடனக்கலைஞர்களை கொண்டு படமாக்கப்பட்டு, 2டி அனிமேஷனா கவும் மாற்றப்பட்டுள்ளது இன்னொரு முக்கய காட்சியாகும்


ஸ்தம்பித்தது தமிழகம் : நெருக்கடியை சமாளிக்க அரசின் புதிய பிளான்!

தமிழகத்தில் 75 சதவிகித அரசுப் பேருந்துகள் இயக்கப்பட்டு வருவதாகவும் நாளை 100 சதவிகித அரசுப் பேருந்துகள் இயக்கப்படும் என்றும் தமிழகப் போக்குவரத்து துறை அமைச்சர் எம்.ஆர்.விஜயபாஸ்கர் தெரிவித்துள்ளார். பதிமூன்றாவது ஊதிய ஒப்பந்தம் மற்றும் தொழிலாளர்களின் நிலுவைத் தொகையை வழங்குதல் உள்ளிட்ட கோரிக்கைகளை வலியுறுத்தி, நேற்று போக் குவரத்துத் துறை அமைச்சர் எம்.ஆர்.விஜயபாஸ்கருடன் போக்குவரத்து ஊழியர்கள் நடத்திய பேச்சுவார்த்தை தோல்வியில் முடிந்தது. இதையடுத்து நேற்று முதலே வேலை நிறுத்தம் தொடங்கிவிட்டதைக் கடிதம் மூலமாக அமைச்சரிடம் அளிக்க தொழிற்சங்க நிர்வாகிகள் சென்றனர். கடிதத்தை வாங்க மறுத்த விஜயபாஸ்கர், மீண்டும் பேச்சுவார்த்தைக்கு அழைத்தார். இதையடுத்து, மீண்டும் பேச்சுவார்த்தை நடைபெற்றது. ஆனால் அந்த பேச்சுவார்த் தையும் தோல்வியில் முடிந்தது. தங்களது கோரிக்கையை நிறைவேற்ற அரசு உறுதி அளிக்காததால், வேலை நிறுத்தம் திட்டமிட்டபடி துவங்கும் என்று தொழிற்சங்கங்கள் அறிவித்தன. நேற்று அறிவித்தப்படி போக்குவரத்து ஊழியர்கள் வேலைநிறுத்தத்தில் ஈடுபட்டுள்ளனர். இதனால் தமிழகத்தில் பெரும்பாலான இடங்களில் போக் குவரத்து ஸ்தம்பித்துள்ளது. அரசுப் பேருந்துகள் இயங்காததால், மக்கள் தனியார் பேருந்து மற்றும் ஆட்டோக்களை தேடி செல்கின்றனர். இந்த சூழலை பயன்படுத்தி ஆட்டோ ஓட்டுனர்கள் அதிக கட்டணம் வசூலித்து வருகின்றனர். தமிழகத்தில் ஏற்பட்டுள்ள இந்த நெருக்கடியான சூழலை சரி செய்ய, தினக்கூலி அடிப்படையில் ஓட்டுநர் தேர்வு செய்து அரசுபேருந்துகளை இயக்க உள் ளதாக விஜயபாஸ்கர் அறிவித்துள்ளார். திறமைவாய்ந்த ஓட்டுநர்களுக்குமுக்கியத்துவம் அளிக்கப்படும் என்றும் அவர் தெரிவித்தார். நாளை 100 சதவி கித அரசுப் பேருந்துகள் இயக்க நடவடிக்கை எடுக்கப்பட்டு வருகிறது என்று உறுதி அளித்துள்ளார்.


வீட்டு வழக்கு நிலுவையில் உள்ளநிலையில் மின்சாரத்தை துண்டித்தது ஏன்?

(ப.சந்திரசேகர்) ஈப்போ, போலீஸ் படையில் சேவையாற்றி உடல் நலமின்றியிருந்த கணவர் இறந்த பிறகு வீட்டுக் கடனை அடைப்பதில் ஏற்பட்ட சிரமத்தைத் தொடர்ந்து வீடு ஏலத்திற்கு போன பிறகு எங்களை இங்கிருந்து வெளியேற்ற பல முயற்சிகள் மேற்கொள்ளப்பட்டன. எங்களை மிரட்டுவது, தண்ணீரைத் துண்டிப்பது, மின் சாரத்தைத் துண்டிப்பது போன்ற தொல்லைகள் கொடுக்கப்பட்டன. இதனை சமாளித்து வந்த போது வீட்டின் மின்சாரத்தைத் துண்டிக்கும் போக்கை ஆட்சேபித்து நீதிமன்றத்தில் வழக்கு தொடுத்தோம். வழக்கு நிலுவையில் உள்ளதால் மின்சாரத்தை கடந்த ஒரு மாதமாக வழங்க டிஎன்பி மறுத்து வருகிறது என்று குடும்ப மாது எலிசபெத் (வயது 66) கூறினார். டிஎன்பிக்கு எதிராக தொடுக்கப்பட்ட வழக்கு ஒரு முடிவுக்கு வரும் வரையாவது மின்சாரத்தை மனிதாபிமான அடிப்படையில் வழங்குமாறு நாங்கள் எவ்வளவோ எடுத்துச் சொன்னோம். ஆனால் செவிமடுக்க மறுக்கின்றனர். நான் ஒரு இருதய நோயாளி. அதிகமான மருந்துகள் சாப்பிடுவதால் எனக்கு உடலின் சூடு அதிகரித்து அவதிப்படுகிறேன். எனக்கு ஒரு மகன் உள்ளார். அவரும் பகுதி நேரமாக சட்டம் பயில்கிறார். மின்சாரம் இல்லாததால் அவரும் அவதிப்படுகிறார். டிஎன்பியுடன் நாங்கள் பேச்சுவார்த்தை செய்த போது வீடு ஏலத்தில் போனதால் வீட்டின் உரிமையாளர் மாறிவிட்டார். உங்களுக்கு மின்சப்ளை வேண்டு மானால் உங்கள் பெயரில் டிபாசிட் செலுத்த சொன்னார்கள். நாங்களும் டிபோசிட் செலுத்தினோம். ஏற்கெனவே வீட்டிற்கு மின் சப்ளை வழங்கப்பட்ட போது டிபாசிட் செலுத்தியுள்ளோம். மொத்தம் இரண்டு முறை டிபாசிட் செலுத்தியும் மின் சப்ளை வழங்கப்படவில்லை என்று கூறினார். டிஎன்பியின் இப்போக்கை கண்டித்து வழக்கு பதிவு செய்தோம். இரண்டு முறை வழக்கு தள்ளி வைக்கப்பட்டது. வழக்கு இழுவையில் இருப்பதால் முடிவு தெரியும் வரை எங்களுக்கு மின்சாரம் வழங்கப்படவேண்டும் என்ற கோரிக்கையை முன் வைத்தோம். மனிதாபிமான அடிப்படையிலாவது இதனை செய்ய கோரினோம். ஆனால் எங்களுக்கு உதவ யாரும் முன் வர வில்லை மின்சாரம் இல்லாமல் கொசுக்கடியிலும், வெப்பத்திலும் அன்றாடம் அவதிப்படுகிறோம். போலீஸ் படையில் என் கணவர் சேர்ந்து சேவை யாற்றி இறந்து விட்டார். எங்களுக்கு ஏன்? தொல்லை கொடுக்கிறார்கள் என்று தெரிய வில்லை. வழக்கு தீர்ப்பு வரும் வரையில் எங்களுக்கு மின்சாரம் வழங்க கோருகின்றோம் என்று குடும்ப மாது எலிசபத் கூறினார்.


டிரம்பின் அடுத்த குறி திருநங்கைகள்

அமெரிக்காவில் பள்ளிகள் மற்றும் பொது இடங்களில் திருநங்கைகள், தங்கள் பிறப்பு சான்றி தழில் உள்ள பாலினத்தின்படி உள்ள கழிவறை மற்றும் உடை மாற்றும் அறைக்கு தான் செல்ல வேண்டும் என டிரம்ப் சட்டம் கொண்டுவரவுள்ளார். அமெரிக்காவின் முன்னாள் ஜனாதிபதியாக இருந்த ஒபாமா பள்ளிகள், கல்லூரிகள், மற்றும் பொது இடங்களில் திருநங்கைகள், உடை மாற்றும் அறை மற்றும் கழிவறை விடயத்தில் ஆண் அல்லது பெண் அறையை அவர்கள் விருப்பம் போல பயன்ப்படுத்தலாம் என சட்டம் கொண்டு வந்தார். ஆனால் இந்த சட்டத்தை மாற்ற அமெரிக்க ஜனாதிபதி டிரம்ப் முடிவு செய்துள்ளார். அதன்படி பிறப்பு சான்றிதழில் உள்ள பாலினத்தின் படி தான் அவர்கள் அதற்கேற்ப அறைக்குள் போக வேண்டும் என கூறியுள்ளார். இதுகுறித்து வெள்ளை மாளிகை செய்தி தொடர்பாளர் Sean Spicer கூறுகையில், பெண்கள் உடை மாற்றும் அறையில், ஆண்கள் தன்மை கொண்ட திருநங்கைகள் போனால் அது பெண்களின் பாதுகாப்புக்கு கேள்விகுறியாகிறது.இதை மனதில் வைத்து இந்த சட்டம் கொண்டுவரப் படவுள்ளது என கூறியுள்ளார்.


8 வழிச்சாலை அரசாணை எரிப்பு! – போலீஸ் முகத்தில் கரி பூசிய தோழர்கள்!

சென்னை - சேலம் 8 வழிச்சாலையை எதிர்த்து இன்று திருவண்ணாமலையில், அரசாணை எரிப்பு போராட்டத்தை நடத்த முடிவு செய்திருந்தது திரு வண்ணாமலை மாவட்ட மார்க்சிஸ்ட் கம்யூனிஸ்ட் கட்சி.
இதற்காக மாவட்டத்தின் பல பகுதிகளில் இருந்து அக்கட்சி தோழர்கள் திருவண்ணாமலைக்கு வந்தனர். போராட்டம் நடைபெறும் பகுதி என காவல்து றையினரிடம் சிபிஎம் தெரிவித்திருந்த அறிவொளிபூங்கா முன்பு 100 போலீஸாரை குவித்து வைத்திருந்தனர். மாவட்ட காவல்துறை கண்காணிப்பாளர் பொன்னி, அதிரடிப்படையினர் 30 பேருடன், வேறு எங்கும் போராட்டம் நடத்திவிடக்கூடாது என நகரத்தை சுற்றி சுற்றி வலம் வந்தார்.
காலை 10 மணியளவில் நகல் எரிப்பு போராட்டத்துக்கு அறிவொளி பூங்கா அருகே சிபிஎம் கட்சியினர் ஒவ்வொருவராக வரத்துவங்கினர். அவர்களை ஏ.டி.எஸ்.பி அசோக்குமார் தலைமையிலான போலீஸ் படை, காரணம் எதுவும் சொல்லாமல் இழுத்து வந்து கைது செய்தது. சிபிஎம் கட்சியின் மகளிர் அமைப்பின் நிர்வாகி ஒருக்கடை முன்பு அமர்ந்திருந்தவரையும் இழுத்து வந்து கைது செய்ய பெண் காவலர்களிடம் எதுக்கு இழுக்கறிங்க என சண்டையிட்டார்.
அதேநேரம் சிபிஎம் கட்சியின் மாநிலக் குழு உறுப்பினர் வீரபத்திரன் தனது இருசக்கர வாகனத்தில் போராட்டம் நடைபெறும் இடத்துக்கு வர ஒரு இன்ஸ்பெக்டர் அவர் கையை பிடித்து இழுத்தார். கையை முதல்ல விடுங்க, நான் ஒடிப்போறாதா இருந்தா இங்க ஏன் வரப்போறன். நானே கைதாகிறேன் என்றவரை மீண்டும் கையை பிடித்து இழுக்க தகராறானது. இதைப்பார்த்த ஏ.டி.எஸ்.பி, அவரை ஏன் இழுக்கிங்க விடுங்க அவரே வருவார் என்றபின் வீரபத்திரன் போலீஸ் வேனில் ஏறினார். 11 மணி வரை இப்படி கைதுகள் நடைபெற்றுக்கொண்டே இருந்தன. இவர்களை ஒரு தனியார் மண்டபத்தில் கொண்டும்போய் அடைத்தனர்.

மதியம் 11.45 மணிக்கு, மாநில நிர்வாகி ரவீந்திரன் தலைமையில், தமிழ்நாடு விவசாயிகள் சங்கத்தின் மாவட்ட தலைவர் பலராமன் முன்னிலையில் திருவண்ணாமலை எம்.எல்.ஏ அலுவலகம் எதிரே திடீரென குழுமிய சிபிஎம் கட்சியினர் 50 பேர், 8 வழிச்சாலை அரசாணையை எரித்தப்படி நடுச்சா லையில் வந்து நின்று மத்தியில் ஆளும் மோடி அரசுக்கு எதிராகவும், மாநிலத்தை ஆளும் அதிமுகவின் எடப்பாடி அரசுக்கு எதிராகவும் கோஷங்கள் எழுப்பினர்.

இந்த திடீர் அரசாணை எரிப்பை கேள்விப்பட்டு அதிர்ச்சியான போலீஸார் அறிவொளி பூங்கா அருகில் இருந்து 500 மீட்டர் தூரத்தில் உள்ள எம்.எல்.ஏ அலு வலக பகுதிக்கு ஓடிவந்தனர். நகல் எரிப்பில் ஈடுப்பட்டவர்களை எஸ்.ஐக்கள் தாக்க தொடங்க அவர்களை தடுத்தனர் இளந்தோழர்கள். போராட்ட க்காரர்களின் கைகளில் இருந்த அரசாணை காப்பிகளை பிடுங்கினர் போலீஸார், அதோடு அவர்கள் வைத்திருந்த பேனரையும் பிடித்து இழுக்க பெரும் தள்ளுமுள்ளே உருவானது. பின்னர் போராட்டத்தில் ஈடுப்பட்டவர்களை இழுத்துச்சென்று கைது செய்து வேனில் ஏற்றியது போலீஸ். இதனால் அப்பகுதியில் 20 நிமிடம் போக்குவரத்து பாதிப்பு ஏற்பட்டது.
நூற்றுக்கும் அதிகமான போலீஸாரை குவித்தும், எஸ்.பியே நகரை வலம் வந்தும், போலீஸாரின் திட்டத்தை தவிடுபொடியாக்கி 50 தோழர்கள் அர சாணையை எரித்து போலீஸாரின் முகத்தில் கரியை பூசினர்.


நோபல் பரிசு வென்றவர் இறப்பு... சீனாவைக் கண்டிக்கும் மலாலா!

நோபல் பரிசு வென்ற லியூ சியாபோ (Liu Xiaobo), சீன அரசின் கட்டுபாட்டில் இருந்தபோது இறந்துள்ளார். இதையடுத்து, அமைதிக்கான நோபல் பரிசு வென்ற மலாலா யூசஃப்சாய், சீனாவைக் கண்டித்துள்ளார். சீனக் குடிமகனான லியூ சியோபோ, கடந்த பல ஆண்டுகளாக அந்த நாட்டில் நிலவிவரும் ஒற்றைக் கட்சி ஆட்சிக்கு எதிராகவும் மனித உரிமைக் காகவும் அற வழியில் தொடர்ந்து போராடிவந்தார். வெகுநாள் பொறுத்திருந்த சீன அரசு, கடந்த 2009-ம் ஆண்டு அவருக்கு 11 ஆண்டுகள் சிறைத் தண் டனை விதித்தது. பின்னர், 2010-ம் ஆண்டு அமைதிக்கான நோபல் பரிசு சியாபோவுக்கு அறிவிக்கப்பட்டது. சீன அரசால் கைதுசெய்யப்பட்டிருந்த தால், சியாபோவால் நோபல் பரிசை கடைசி வரை வாங்கமுடியவில்லை. கடந்த சில ஆண்டுகளாக பல்வேறு உடல் நலக் கோளாறுகளால் அவதிப்பட்டுவந்த சியாபோ, நுரையீரல் புற்று நோயால் கடந்த சில மாதங்களாக அவதிப்பட்டு வந்துள்ளார். இந்நிலையில் அவர், கடந்த வாரம் இறந்தார். அவரது இறப்புக்கு, உலகின் பல்வேறு மனித உரிமைப் போராளிகள் கண்டனம் தெரிவித்துவரும்நிலையில், மலாலாவும் தன் கண்டனத்தைப் பதிவுசெய்துள்ளார். இதுகுறித்து மலாலா, 'சுதந்திரத்தை மறுக்கும் எந்த அரசாங்கத்தையும் நான் கண்டிக்கிறேன். சியாபோ என்ன செய்தார் என்பது பற்றி மக்கள் அறிந்து கொண்டு, ஒன்றுகூடி விடுதலைக்காகப் போராட வேண்டும். மக்களின் உரிமைக்காகப் போராட வேண்டும். மக்களின் சமத்துவத்துக்காகப் போராட வேண் டும்' என்று தெரிவித்துள் ளார்.


ஈஷா ஆசிரமத்திலுள்ள ஆதியோகி சிலைக்கு கின்னஸ் சான்றிதழ்! ஏன் தெரியுமா?

கோவை ஈஷா யோகா மையத்தின் சார்பில் வெள்ளியங்கிரி மலையடிவாரத்தில் அமைக்கப்பட்ட 112 அடி ஆதியோகி சிலையை உலகிலேயே மிகப் பெரிய மார்பளவு சிலையாக கின்னஸ் புத்தகம் அங்கீகரித்துள்ளது. கோவை அருகே, வெள்ளியங்கிரியில் மேற்கு தொடர்ச்சி மலையில் அமைந்துள்ளது ஈஷா யோகா மையம். இந்த மையம் ஏராளமானோருக்கு யோகக் கலையை பயிற்றுவித்து வருகிறது. வெள்ளியங்கிரி மலைச்சாரலில், அடர்ந்த காடுகளால் சூழப்பட்டு, ஏராளமான வன விலங்குகள் உறையும் பிரத்தியேகமான வனப்பகுதிக்கு அருகில், 150 ஏக்கர் நிலப்பரப்பில் அமைந்துள்ள ஈஷா யோகா மையத்தின் மீது வனத்தை அழித்து கட்டிடங்கள் கட்டுவதாக பல்வேறு புகார்கள் உள்ளன. இதே போன்று தான் கடந்த பிப்ரவரி மாதம் பிரதமர் நரேந்திர மோடியால் திறந்து வைக்கப்பட்ட 112 அடி ஆதியோகி சிலை திறப்பு விழாவின் போது குற்றச்சாட்டுகள் முன்வைக்கப்பட்டன. மார்பளவு ஆதியோகி சிலை எழுர் மலைத்தள பாதுகாப்புக்குழுமத்தின் அனுமதியும், நகர் ஊரமைப்புத் துறை உள் ளிட்ட அரசுத் துறைகளின் அனுமதியும் அவசியம் என்ற போதும் அனுமதி பெறாமலே சட்ட விதிகளை மீறிக் கட்டிடம் மற்றும் சிலை எழுப்பப்பட்டதாக குற்றம்சாட்டப்பட்டது. வன உயிரினங்களின் வாழிடங்கள் அபகரிக்கப்பட்டுள்ளதால், வன விலங்குகள் விவசாய நிலங்களுக்குள் புகுந்து யானைகள் சேதங்களை விளைவிப் பதாகவும், ஈஷா கட்டிடங்களால் யானை - மனித மோதல்கள் அதிகரித்ததாகவும் ஊர் மக்கள் மற்ற்ம இயற்கை ஆர்வலர்கள் தரப்பில் வழக்கு தொடரப் பட்டுள்ள அவை நீதிமன்றத்தில் நடைபெற்று வருகின்றன. பல்வேறு சர்ச்சைகள் எழுந்ததால் சிலை திறப்பு விழாவில் பிரதமர் பங்கேற்கக் கூடாது என்று அனைத்து தரப்பினரும் வலியுறுத்திய நிலையில் கடந்த பிப்ரவரி மாதம் சிரவராத்திரியன்று இரவு பிரம்மாண்ட ஆதியோகி சிலையை பிரதமர் நரேந்திர மோடி நேரில் வருகை தந்து சிலையை திறந்து வைத்தார். உலகிலேயே மிகப்பெரிய ஆதியோகி சிலை என்பதால் இதன் சிறப்பு கருதி, இந்த இடத்தை அதிகாரப்பூர்வ சுற்றுலா தலமாக, மத்திய சுற்றுலா அமைச் சகம் அறிவித்தது. இந்நிலையில் உலகிலேயே மிகப்பெரிய மார்பளவு சிலையாக, ஆதியோகி சிலையை, கின்னஸ் நிறுவனம் கவுரவித்துள்ளதாக ஈஷா யோகா மையம் தனது முகநூல் பக்கத்தில் தெரிவித்துள்ளது. இதற்கான அதிகாரப்பூர்வ அறிவிப்பு, கின்னஸ் புத்தகத்தில் வெளியிடப்பட்டுள்ளதாகவும் அதில் குறிப்பிடப்பட்டுள்ளது. ஆதியோகி சிலைக்கு கிடைத்த அங்கீகாரத்தையடுத்து இதேபோன்று 112 அடி உயரத்தில், மூன்று சிலைகள் இந்தியாவின் இதர, மூன்று திசைகளிலும் அமைக்க திட்டமிட்டு வருவதாக ஈஷா அறக்கட்டளை தெரிவித்துள்ளது.


8 வயது மகனை கொலை செய்த கொடூர தாய்:

இத்தாலியில் இளம் பெண் ஒருவர் தனது 8 வயது மகனை கொடூரமாக கொலை செய்து உடலை பொட்டல் காட்டில் புதைத்த சம்பவம் கடும் அதிர்ச்சியை ஏற்படுத்தியுள்ளது. இத்தாலியின் சிசிலி பகுதியில் குடியிருந்து வருபவர் வெரோனிக்கா. இவரது மகன் லாரிஸ் தான் கொல்லப்பட்ட சிறுவன். இவருக்கும் இவரது மாமனாருக்கும் இடையே கள்ளத்தொடர்பு இருப்பதாகவும் அவருடன் வெரோனிக்கா பாலியல் உறவில் ஈடுபட்டதை சிறுவன் லாரிஸ் தெரிந்து கொண்டதால் அவனை கொலை செய்ததாகவும் வெரோனிக்கா தெரிவித்துள்ளார். ஆனால் தனது மருமகளுடன் அப்படி ஒரு எண்ணம் தமக்கு இல்லை என்றும் அவர் பொய் சொல்கிறார் எனவும். உண்மையான காரணத்தை விசரணை அதிகாரிகள் கண்டு பிடிக்க வேண்டும் எனவும் அவர் கோரிக்கை விடுத்துள்ளார்.மட்டுமின்றி தமது மருமகள் மீது இந்த விவகாரம் தொடர்பாக புகார் அளிக்க இருப்பதாகவும் அவர் எச்சரிக்கை விடுத்துள்ளார். சம்பவத்தின்போது தமது மகனை காணவில்லை என்று வெரோனிக்கா தேடியுள்ளார். சிறுவனை எவரோ கடத்தி சென்றுள்ளதாக அவர் சந்தேகம் தெரிவித்துள்ளார்.மட்டுமின்றி சிறுவனை பாடசாலையில் காலை நேரம் கொண்டு விட்டதாகவும், ஆனால் மலையில் பாடசாலை சென்று தேடியபோது சிறுவன் அங்கு இல்லை எனவும் அவர் பொலிஸாரிடம் தெரிவித்துள்ளார். ஆனால் பொலிஸார் இவர் கூறிய கதையை நம்பவில்லை. காரணம், பாடசாலையில் பொருத்தப்பட்டிருந்த சி.சி.டி.வி கமெராக்களில் அதுபோன்ற காட்சி எதுவும் குறித்த நாளில் பதிவாகவில்லை.தொடர்ந்து நடைபெற்ற விசாரணையில் அவர் உண்மையை ஒப்புக்கொண்டார். தமது மாமனாருடன் ஏற்பட்ட தொடர்பு காரணமே தாம் மகனை கழுத்தை நெரித்து கொலை செய்துள்ளதாகவும், அருகாமையில் உள்ள பொட்டல்காட்டில் உடலை புதைத்துள்ளதாகவும் அவர் ஒப்புக்கொண்டார். ஆனால் வெரோனிக்காவின் மாமனார் இந்த குற்றச்சாட்டை அடியோடு மறுத்துள்ளார். தமக்கு மிகவும் பிடித்தமான தமது பேரனை தாம் இழந்து விட்டதாகவும், குறித்த சம்பவம் தொடர்பாக தம்மீது அபாண்ட பழியை சுமத்துவதாகவும் அவர் நீதிமன்றத்தில் தெரிவித்துள்ளார்.இந்த வழக்கு விசாரணையின் முடிவில் வெரோனிக்காவின் குற்றம் நிரூபிக்கப்பட்டதால் அவருக்கு 30 ஆண்டுகள் சிறை தண்டனை விதித்து நீதிமன்றம் உத்தரவிட்டுள்ளது.


லெட்சுமி கொலையில் திடுக்கிடும் பின்னணி!

கழுத்து அறுக்கப்பட்டு எரியூட்டி மிகவும் கோர மாக கொலை செய்யப்பட்ட மின்னியல் நிறுவனம் ஒன்றின் குமாஸ்தா லெட்சுமி த/ பெ வரதன் (வயது 42) படுகொலையில் மேலும் பலர் சம்பந்தப்பட்டு இருக்கக்கூடுமா? என்று போலீசார் தற்போது துருவித் துருவி விசாரணை செய்து வருகின்றனர். இச் சம்பவம் தொடர்பில் ஓர் இந்தியப் பெண் உட்பட மூவர் கைது செய்யப்பட்டு இருந்த போதிலும் மேலும் பலர் கைது செய்யப்படுவதற்கான சாத்தியம் இருப்பதை போலீசார் மறுக்கவில்லை. இதுவரையில் கைது செய்யப்பட்ட மூன்று இந்தியர்களையும் விசாரணைக்கு ஏதுவாக ஒரு வாரம் தடுப்புக்காவலில் வைப்பதற்கு தென் கிள்ளான் மாவட்ட போலீசார் நேற்று இங்குள்ள மாஜிஸ்திரேட் நீதிமன்றத்தில் தடுப்புக்காவல் உத்தரவைப் பெற்றுள்ளனர். இந்த கொலைக்கு பின்னணியாக இருந் தவர்களையும் போலீசார் தேடி வருவதாக அறியப்படுகிறது. ஜாலான் பந்திங், தெலுக் பங்லீமா காராங்கில் உள்ள அம்கோ எனப்படும் முன்பு தொஷிபா மின்னியல் நிறுவனமாக விளங்கிய தொழிற்பேட்டையில் கியூ.சி. எனும் குமாஸ்தாவாக வேலை செய்து வந்த லெட்சுமியின் சடலம், கடந்த புதன்கிழமை அதிகாலை 3.20 மணியளவில் கிள்ளான், ஜாலான் லங் காட், தாமான் கிளாங் ஜெயா, ஜாலான் செலாம்பீட் 25 எனும் சாலையில் எரிக்கப்பட்ட ஒரு காருக்கு அருகில் கிடந்தது கண்டு பிடிக்கப்பட்டது. கழுத்து அறுக்கப்பட்டு, முகத்தில் ஆழமான காயங்களுடன் எரியூட்டப்பட்ட நிலையில் கிடந்த லெட்சுமியின் சடலம் போலீசாரால் மீட்கப்பட்டு, கிள்ளான் துங்கு அம்புவான் ரஹிமா பெரிய மருத்துவமனையின் சவக்கிடங்கிற்கு கொண்டு செல்லப்பட்டது. அவரின் சடலத்தின் அருகில் மூன்று கைப்பேசிகள் கண்டு எடுக்கப்பட்டுள்ளதன் அடிப்படையில் புதன்கிழமை மதியத்தில் கிள்ளானில் உள்ள ஓர் உணவகத்தில் லலிதாம்பாள் த/பெ பத்மநாபன் (வயது 36) என்பவரையும் பின்னர் பிற்பகல் 1.40 மணியளவில் ஒரு டயர் கடையில் ரகுநாதன் த/பெ கணேசன் (வயது 29) என்பவரையும் மற்றும் கிள்ளான், தாமான் டேசாவில் 20 வயதுடைய பிரபுதேவா த/பெ ஆறுமுகம் என்பவரையும் இக்கொலை சம்பவம் தொடர்பில் விசாரணைக்கு உதவும் வகையில் போலீசார் கைது செய்துள்ளனர். கொலை நடந்த முறையை அடிப்படையாக கொண்டு பார்க்கும் போது இதுவொரு திட்டமிட்ட கொலை என்று போலீசார் சந்தேகிக்கின்றனர். இதில் மேலும் சிலர் சம்பந்தப்பட்டு இருக்கக்கூடும் என்று அவர்கள் சந்தேகிக்கின்றனர். லெட்சுமியின் உடல் மீது நடத்தப்பட்ட சவப்பரிசோதனையில் கழுத்து கிட்டத்தட்ட துண்டிக்கப்படும் அளவிற்கு ஆழமான வெட்டுக்காயங்கள் ஏற்பட்டுள்ளன. வலது புற தாடை, இரு புற கன்னத்திலும் காயங்கள் காணப் பட்டுள்ளன. உடலின் பின்புறம் மற்றும் தலைமுடி எரிந்து காணப்பட்டது. உயிரிழந்த லெட்சுமி, சிலாங்கூர் கேரித்தீவில் பிறந்தவர். சில மாத காலமாக தனியாக இங்கு தாமான் டேசா உத்தாமாவில் வசித்துள்ளார். கடந்த ஆண்டு டிசம்பர் மாதத்தில் தன் கணவரை அவர் விவாகரத்து செய்து கொண்டதாகவும் கூறப்படுகிறது. அவருக்கு இரு பிள்ளைகள் உள்ளன.